title: Dave Spina

text: David Andrew Spina (s. 5. kesäkuuta 1983 Mesa, Arizona, Yhdysvallat) on yhdysvaltalais-italialainen entinen jääkiekkoilija, pelipaikaltaan oikea laitahyökkääjä. Hän pelasi yliopistovuosiensa jälkeen noin puolet ammattilaisurastaan Pohjois-Amerikassa pääosin AHL:ssä sekä viimeiset kuusi vuotta Euroopassa Saksassa, Ruotsissa ja Suomessa. Spina joutui lopettamaan pelaajauransa aivotärähdyksen vuoksi jääkiekon SM-liigajoukkue Turun Palloseurassa kauteen 2016–2017.


title: Dave Spina

text: Elite Prospects -sivuston mukaan Spina oli nopea, ketterä ja näppärä laitahyökkääjä, joka pääsi sulavasti vastustajien ohi ja pakotti vastustajat rikkomaan häntä jäähyn arvoisesti. Spina ei kaihtanut taklaustilanteita, vaikka hän ei ollut kovin röyhkeä pelaaja. Spina oli ajoittain myös kuumaverinen pelaaja, jos häntä rikottiin, eikä vastustajille tuomittu jäähyä. Spina laukoi oikealta.


title: Dave Spina

text: Spina pelasi juniorina Phoenix Junior Roadrunnersin joukkueessa ja hän kävi sittemmin Red Mountain High Schoolia. Kauden 1999–2000 Spina pelasi NAHL-joukkue Texas Tornadossa, jonka kauden parhaaksi tulokkaaksi hänet valittiin. Kauden 2000–2001 Spina pelasi USHL-liigaa Yhdysvaltain kehitysmaajoukkueessa. Vuodet 2001–2005 hän kävi Boston Collegea. Spina oli siellä ensimmäisellä kaudellaan 2001–2002 joukkueen toiseksi paras maalintekijä Ben Eavesin kanssa 13 osumallaan. Hänet valittiin Hockey Eastin tulokkaiden tähdistökentälliseen. Seuraava kausi 2002–2003 oli Spinalle kuitenkin pisteiden valossa paras yliopistovuosi hänen tehtyä 37 tehopistettä. Spina valittiin Hockey Eastin akateemiseen tähdistökentälliseen vuosina 2003 ja 2005. Hänen viimeinen yliopistokautensa 2004–2005 päättyi sarjan mestaruuteen.


title: Dave Spina

text: Viimeisen yliopistokautensa päätteeksi, keväällä 2005 Spina pelasi ensimmäiset ammattilaisottelunsa AHL-joukkue Utah Grizzliesissä. Kaksi seuraavaa kautta hän pelasi suurimmaksi osaksi Springfield Falconsissa, jonka kolmanneksi paras maalintekijä Spina oli 15 osumallaan kaudella 2005–2006. Molemmista siellä pelaamistaan kausista hän pelasi myös osan ECHL:ssä; kaudella 2004–2005 South Carolina Stingraysin ja kaudella 2005–2006 Johnstown Chiefsin riveissä.


title: Dave Spina

text: Syyskuussa 2007 Spina teki sopimuksen Phoenix Coyotesin kanssa. Hän pelasi sen organisaatiossa kaikkiaan kolme kautta, kaikki kokonaan farmijoukkue San Antonio Rampagessa. Spina oli kaudella 2007–2008 joukkueen kolmanneksi paras pistemies tehoilla 21+29=50. Kevään 2008 pudotuspeleissä hän oli joukkueen paras maalintekijä tehtyään seitsemässä ottelussa kolme osumaa. Kaudella 2008–2009 Spina voitti tehoilla 16+38=54 Rampagen sisäisen piste- ja syöttöpörssin. Kausi 2010–2011 hänellä jäi kuitenkin vain 26 runkosarjaottelun mittaiseksi, kun Spinan rintalihas repesi taklaustilanteessa harjoitusottelussa Texas Starsia vastaan. Hän tarvitsi leikkaushoitoa ja oli sivussa yli neljä kuukautta.


title: Dave Spina

text: Kaudeksi 2010–2011 Spina siirtyi vuoden mittaisella ja kaksisuuntaisella sopimuksella St. Louis Bluesin organisaatioon. Hän pelasi kauden kokonaan sen farmijoukkue Peoria Rivermenissä. Kaudeksi 2011–2012 Spina siirtyi Eurooppaan ja Saksan DEL:ssä pelaavan Iserlohn Roostersin riveihin. Kesäkuussa 2012 hän teki try-out -sopimuksen Ruotsin Elitserienissä pelaavan MODO Hockeyn kanssa. Elokuussa Spina sai kauden 2012–2013 kattaneen sopimuksen joukkueeseen. Maaliskuussa 2013 hän teki 1+1-vuotisen jatkosopimuksen MODO:n kanssa.


title: Dave Spina

text: Kesken kauden 2013–2014, helmikuussa 2014 Spinan sopimus MODO:n kanssa purettiin. Vain päivää myöhemmin hän teki loppukauden kattavan sopimuksen SM-liigajoukkue Saimaan Pallon kanssa. Heinäkuussa 2014 Spina teki vuoden mittaisen jatkosopimuksen joukkueen kanssa. Kaudella 2014–2015 hän voitti SaiPan sisäisen piste-, maali- ja syöttöpörssin tehoilla 19+25=44. Spina jakoi koko SM-liigan maalipörssin neljännen sijan kolmen muun pelaajan kanssa. Kevään 2015 pudotuspelit hän aloitti pelikiellolla ja myös Spinan otteet heikkenivät sillä seurauksella, että hän mahtui kokoonpanoon vain kahdessa ottelussa.


title: Dave Spina

text:
Spina siirtyi kaudeksi 2015–2016 kaksivuotisella sopimuksella Turun Palloseuraan. Hän oli joukkueen toiseksi paras pistemies Tomi Kallion jälkeen tehoilla 16+23=39, mutta Spina joutui kuitenkin pudotuspelien ensimmäisen kierroksen jälkeen sivuun ylävartalovamman vuoksi, eikä hän pelannut enää puolivälierissä Oulun Kärppiä vastaan. Mestarien liigassa Spina jakoi tehoilla 4+6=10 TPS:n sisäisen pistepörssin voiton Éric Perrinin kanssa ja sisäisen maalipörssin voiton Tomi Kallion kanssa. Kaudella 2016–2017
hän oli tehoilla 8+27=35 joukkueen neljänneksi paras pistemies. Helmikuussa 2017 Spina sai aivotärähdyksen. Hän palasi kaukaloihin maaliskuussa yhteen otteluun, mutta ei kuitenkaan pystynyt jatkamaan kauttaan.


title: Dave Spina

text: Viimeisimmän aivotärähdyksensä jälkeen Spina yritti kuntouttaa itseään, mutta lopulta lääkärit määräsivät hänet lopettamaan uransa. Spina itse ilmoitti uransa loppumisesta omalla Instagram-tilillään lokakuussa 2017. Samalla hän kertoi siirtyvänsä kiinteistönvälittäjän tehtäviin.


title: Dave Spina

text: Spina edusti Yhdysvaltoja alle 18-vuotiaiden MM-kilpailuissa vuonna 2001. Valmennus valitsi hänet joukkueensa yhdeksi kolmesta parhaasta pelaajasta.


title: Jakson 4 alkuaine

text: Jakson 4 alkuaine on alkuaine, joka sijaitsee "jaksollisen järjestelmän" neljännessä jaksossa. Neljäs jakso sisältää 18 alkuainetta, alkaen kaliumista ja päättyen kryptoniin.


title: Jakson 4 alkuaine

text: Kaikkien tämän ryhmän alkuaineiden atomiytimet ovat vakaita, ja monet niistä ovat erittäin yleisiä maan kuoressa tai ytimessä. Moni siirtymämetalli jaksossa 4 on erittäin luja, ja niitä käytetään runsaasti teollisuudessa, etenkin rautaa. Kupari on yksi kolmesta metallisesta alkuaineesta, joka ei ole väriltään hopeinen tai harmaa; kaksi muuta ovat cesium ja kulta. Kaksi alkuainetta tässä jaksossa on hyvin myrkyllisiä: arseeni on yksi parhaiten tunnetusta myrkyistä, ja seleeni on myrkyllistä ihmiselle suurina annoksina. Moni jakson alkuaine on ihmiselle välttämätön, kuten kalsium, joka vahvistaa luustoa.


title: Jakson 4 alkuaine

text: (*) Poikkeus Madelungin säännöstä


title: Now That’s What I Call Music! 80

text: Now That's What I Call Music! 80 tai Now! 80 on tuplalevyllä varustettu kokoelma-albumi, joka julkaistiin Isossa-Britanniassa 21. marraskuuta 2011. Se on Now!-albumisarjan 80:s albumi.


title: Now That’s What I Call Music! 80

text: "Now! 80" sisältää yhdeksän singleä, jotka ylsivät ensimmäiselle sijalle Britannian singlelistalla ja ne ovat: "We Found Love", "What Makes You Beautiful", "Heart Skips a Beat", "All About Tonight", "Read All About It", "No Regrets", "Stay Awake", "Loca People" ja "Don't Go".Kokonaispituus: 1:17:41Kokonaispituus: 1:18:39


title: Rubén García Santos

text: Rubén García Santos (s. 14. heinäkuuta 1993 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan oikea laitalinkki.


title: Rubén García Santos

text: García on valencialaisseura Levanten kasvatti. Hän nousi seuran reservijoukkueeseen vuonna 2010, joka pelasi maan neljänneksi korkeimmalla sarjatasolla Tercera Divisiónissa. Tammikuussa 2012 hän teki ensimmäisen ammattilaissopimuksensa, joka ulottui vuoteen 2016 asti.


title: Rubén García Santos

text: García pelasi ensimmäisen ottelunsa maan pääsarjassa Primera Divisiónissa 2. syyskuuta 2012 Espanyolia vastaan.


title: Yemen Times

text: Yemen Times on Jemenin ensimmäinen ja luetuin englanninkielinen sanomalehti. Sen perusti vuonna 1990 professori, ihmisoikeusaktivisti Abdulaziz Al-Saqqaf. Lehden ensimmäinen numero julkaistiin 27. helmikuuta 1991. Lehti ilmoittaa edistävänsä samoja arvoja, joiden pohjalta se perustettiin, eli lehdistönvapautta, demokratiaa, ihmisoikeuksia ja kansalaisyhteiskuntaa. Vuonna 2005 "Yemen Timesin" päätoimittajaksi tuli Jemenin ensimmäinen naistoimittaja, Nadia Al-Saqqaf.


title: Yemen Times

text: "Yemen Times" sai vuonna 2006 International Press Instituten "Free Media Pioneer" -palkinnon.


title: Vitus Bering (jäänmurtaja)

text: Vitus Bering on Arctech Helsinki Shipyardin Helsingissä rakentama jäänmurtaja. Aluksen tilasi Sovcomflot, joka on Venäjän suurin varustamo. Vitus Bering siirtyy palvelemaan Arkutun-Dagin öljy- ja kaasukenttää Sahalinin alueella Venäjän kaukoidässä. Laiva on nimetty Vitus Beringin, tanskalaisen tutkimusmatkailijan mukaan.


title: Hailemariam Desalegn

text: Hailemariam Desalegn Boshe (; s. 19. heinäkuuta 1965) on etiopialainen poliitikko, joka edustaa Etiopian kansan vallankumouksellista demokraattista rintamaa. Hänestä tuli syksyllä 2012 Etiopian pääministeri Meles Zenawin kuoltua. Hän jätti eroanomuksen 15.2.2018, mutta hoitaa tehtävää siihen asti kun uusi pääministeri astuu virkaan.


title: Hailemariam Desalegn

text: Ennen tätä nimitystä Desalegn oli muun muassa toiminut syksystä 2010 varapääministerinä ja ulkoministerinä. Hän on taustaltaan vesi-insinööri, ja hän opiskeli Addis Abeban yliopiston lisäksi Azusan Tyynenmeren yliopistossa ja Tampereen teknillisessä yliopistossa, josta hän valmistui diplomi-insinööriksi vuonna 1992 ja teki diplomityönsä jätevedenkäsittelystä.


title: Hailemariam Desalegn

text: Desalegn on Etiopian eteläosista kotoisin oleva protestanttikristitty ja kuuluu welayta-kansaan.


title: Amatlain Elizabeth Kabua

text: Amatlain Elizabeth Kabua (s. 15. elokuuta 1953 Majuro) on marshallinsaarelainen diplomaatti. Hänestä tuli maansa pysyvä YK-edustaja elokuussa 2012. Hän oli aiemmin toiminut muun muassa suurlähettiläänä Japanissa (1997–2003) ja Fidžillä (2009–2012).


title: Amatlain Elizabeth Kabua

text: Kabua opiskeli Honolulun Chaminade-yliopistossa Havaijilla.


title: Noel Nelson Messone

text: Noel Nelson Messone (s. 22. joulukuuta 1960 Ovan) on gabonilainen diplomaatti. Hänestä tuli alkuvuodesta 2011 maansa pysyvä YK-edustaja. Hän on toiminut lisäksi muun muassa Gabonin varaulkoministerinä, suurlähettiläänä Benelux-maihin sekä Euroopan unioniin ja Gabonin senaattorina. Messonella on tohtorin arvo poliittisessa taloustieteessä Kentuckyn yliopistosta (1994). Hän on naimisissa, ja hänellä on kolme lasta.


title: Donald Kalpokas

text: Donald Kalpokas (s. 23. elokuuta 1943 Lelepa) on vanuatulainen poliitikko ja diplomaatti. Hän on istunut maansa parlamentissa ja toiminut maansa pääministerinä vuosina 1991 ja 1998–1999. Vuosina 1988–1991 hän oli ulkoministerinä. Kalpokas opiskeli Uudessa-Seelannissa ja Etelä-Tyynenmeren yliopistossa, ja ennen poliittista uraansa hän toimi opettajana.


title: Donald Kalpokas

text: Kalpokas nimitettiin vuonna 2007 Vanuatun pysyväksi YK-edustajaksi. Hän on naimisissa.


title: Paul Schmiedlin

text: Paul Schmiedlin (2. kesäkuuta 1897 Basel – 2. heinäkuuta 1981) oli sveitsiläinen jalkapalloilija. Hän edusti FC Bern -seuraa.


title: Paul Schmiedlin

text: Schmiedlin kilpaili Sveitsin joukkueessa vuoden 1924 kesäolympialaisissa Pariisissa ja oli mukana saamassa hopeaa.


title: Star Wars: The Last Jedi

text: Star Wars: The Last Jedi (tunnettu myös nimellä Star Wars: Episode VIII – The Last Jedi) on vuonna 2017 ensi-iltansa saanut yhdysvaltalainen eeppinen avaruusoopperaelokuva, jonka on ohjannut ja käsikirjoittanut Rian Johnson. Se on "Tähtien sota" -elokuvasarjan jatko-osatrilogian toinen ja Skywalker-saagan kahdeksas osa. Elokuvan tarina jatkaa siitä mihin "" (2015) päättyi. Pääosissa näyttelevät Mark Hamill, Carrie Fisher, Adam Driver, Daisy Ridley, John Boyega, Oscar Isaac, Andy Serkis, Lupita Nyong’o, Domhnall Gleeson, Anthony Daniels, Gwendoline Christie, Kelly Marie Tran, Laura Dern ja Benicio del Toro. Koska Fisher kuoli joulukuussa 2016, "The Last Jedi" jäi hänen viimeiseksi roolikseen; elokuva on omistettu hänen muistolleen. Elokuvan juoni seuraa Reyn jedikoulutusta Luke Skywalkerin alaisuudessa sekä Vastarinnan ja Ensimmäisen ritarikunnan välisen sodan jatkumista.


title: Star Wars: The Last Jedi

text: Elokuvan ilmoitettiin olevan kehityksessä, kun Disney osti Lucasfilmin lokakuussa 2012. Tuottajina ovat Kathleen Kennedy ja Ram Bergman. Skywalker-saagan edelliset elokuvat säveltänyt John Williams loi elokuvan musiikin. Osa elokuvan kohtauksista kuvattiin etukäteen esituotannon aikana Skellig Michaelissa Irlannissa. Varsinaiset kuvaukset alkoivat helmikuussa 2016 Pinewood Studioilla ja päättyivät heinäkuussa 2016. Elokuvan jälkituotanto päättyi syyskuussa 2017.


title: Star Wars: The Last Jedi

text: "The Last Jedi" sai maailmanensi-iltansa 9. joulukuuta 2017 Los Angelesin Shrine Auditoriumissa. Elokuvateattereihin se saapui Suomessa 13. joulukuuta 2017 ja Yhdysvalloissa 15. joulukuuta 2017. Elokuva sai pääasiallisesti hyviä arvosteluja kriitikoilta, jotka kehuivat elokuvan juonta, näyttelijöiden suoritusta, erikoisefektejä, musiikkia ja tunteellisuutta. Katsojien keskuudessa se sai ristiriitaisemman vastaanoton. Elokuva tuotti yli 1,3 miljardia dollaria lipputuloja ja on tällä hetkellä 11. eniten tuottanut elokuva. Elokuva sai neljä Oscar-ehdokkuutta vuoden 2018 gaalassa, muun muassa parhaasta äänityksestä ja parhaista erikoistehosteista, sekä kaksi Bafta-ehdokkuutta 71. British Academy Awards -gaalassa. saa ensi-iltansa 20. joulukuuta 2019.


title: Star Wars: The Last Jedi

text: Tähdentappajatukikohdan tuhoutumisen jälkeen kenraali Leia Organan johtama Vastarinta on evakuoitumassa tukikohdastaan planeetta D’Qarilta juuri kun Ensimmäinen ritarikunta hyökkää heidän kimppuunsa. Poe Dameron käy vastahyökkäykseen, mutta samalla Vastarinta menettää kaikki pommittajansa. Jäljelle jääneet alukseet siirtyvät hyperavaruuteen, mutta ritarikunta seuraa heitä uudenlaisella jäljittimellä. Seuraavan hyökkäyksen aikana Kylo Ren epäröi komentoaluksen tuhoamista aistiessaan äitinsä Leian siellä. TIE-hävittäjät kuitenkin tuhoavat aluksen komentosillan, tappaen monet Vastarinnan johtajista. Leia pelastautuu Voiman avulla, mutta heikentyy toimintakyvyttömäksi, jättäen komennon vara-amiraali Amilyn Holdolle. Poe on tyytymätön Leian ja Holdon passiivisiin strategioihin ja alkaa Finnin, BB-8:n ja mekaanikko Rose Ticon avustuksella kehittää suunnitelmaa jäljittimen deaktivoimiseksi.


title: Star Wars: The Last Jedi

text: Sillä välin Rey on matkustanut Chewbaccan ja R2-D2:n kanssa "Millennium Falconilla" meriplaneetta Ahch-Tolle tapaamaan Luke Skywalkeria. Luke kieltäytyy kouluttamasta Reytä jediksi, koska tuntee itsensä ja kaikkien edeltäjiensä epäonnistuneen jedeinä, eikä tieto Han Solon kuolemasta muuta hänen mieltään. Luken huomaamatta Rey ja Kylo alkavat kommunikoida toistensa kanssa telepaattisten näkyjen avulla. R2-D2:n suostuttelemana Luke päättää antaa Reylle ainakin muutaman oppitunnin. Luke ja Kylo kertovat kumpikin Reylle erilaisen tarinan siitä miksi Kylo aikoinaan kääntyi Voiman pimeälle puolelle. Luke tunnustaa lopulta, että oli harkinnut Kylon tappamista huomattuaan yksinvaltias Snoken yrittävän korruptoida tämän, mutta juuri tämä oli saanut Kylon tuhoamaan hänen uuden jediritarikuntansa. Rey uskoo Kylon voivan palata valoisalle puolelle ja lähtee Ahch-Tolta kohtaamaan tämän ilman Lukea. Luke aikoo polttaa Ahch-Ton jeditemppelin rauniot ja jedien pyhät kirjat, mutta hänen epäröidessään Yodan henki tekee sen hänen puolestaan. Yoda uskoo Reyllä olevan jo kaikki oppimiseen tarvittava ja rohkaisee Lukea oppimaan epäonnistumisistaan.


title: Star Wars: The Last Jedi

text: Holdo aikoo tyhjentää komentoaluksen ja evakuoida Vastarinnan joukot pienempiin aluksiin. Pitäen suunnitelmaa pelkurimaisena, Poe päättää aloittaa kapinan Holdoa vastaan. Finn, Rose ja BB-8 matkustavat planeetta Cantonicalla sijaitsevaan kasinokaupunkiin Canto Bight ja tapaavat siellä nimeä DJ käyttävän piraatin ja koodinmurtajan. Mutta kun he soluttautuvat Snoken alukselle jäljittimen deaktivoimiseksi, kapteeni Phasma vangitsee heidät ja vain BB-8 pääsee pakoon. Rey saapuu itsekin sinne, mutta Kylo vangitsee hänet ja vie Snoken luokse. Snoke paljastaa olleensa se, joka mahdollisti Reyn ja Kylon välisen yhteyden Voiman kautta, osana suunnitelmaansa Luken tuhoamiseksi. Mutta kun Snoke antaa käskyn tappaa Rey, Kylo tappaakin Snoken ja Reyn avustuksella myös Snoken henkivartijat. Kylo yrittää taivutella Reyn hallitsemaan galaksia rinnallaan, mutta Rey kieltäytyy ja he alkavat Voimaa käyttäen kamppailla Anakin Skywalkerin valosapelista, kunnes se halkeaa kahtia.


title: Star Wars: The Last Jedi

text: Parantunut Leia tainnuttaa Poen ja määrää Vastarinnan joukkoja aloittamaan evakuoitumisen mineraaliplaneetta Craitille, jossa sijaitsee Kapinaliiton entinen etuvartio. Holdo yrittää samalla hämätä Ensimmäisen ritarikunnan laivastoa pysymällä komentoaluksella. DJ kuitenkin paljastaa Vastarinnan suunnitelman ritarikunnalle, joka tuhoaa suuren osan evakuointialuksista. Holdo uhraa itsensä vaurioittaakseen Snoken alusta ohjaamalla Vastarinnan komentoaluksen hyperajolla törmäämään siihen. Kaaoksen keskellä Rey pakenee ja Kylo julistautuu Ensimmäisen ritarikunnan uudeksi yksinvaltiaaksi. BB-8 vapauttaa Finnin ja Rosen, jotka kukistavat Phasman ja pakenevat Craitille. Kun ritarikunta lähettää kävelijöitä sekä TIE-hävittäjiä Vastarinnan kimppuun, Poe, Finn ja Rose johtavat vastahyökkäystä vanhoilla kiitureilla. Rey ja Chewbacca houkuttelevat TIE-hävittäjät "Falconilla" pois ja Rose estää Finniä uhraamasta itseään, kun tämä yrittää tuhota ritarikunnan voimakkaan muurinmurtajatykin, joka tekee reiän tukikohtaan.


title: Star Wars: The Last Jedi

text: Luke ilmestyy ja kohtaa ritarikunnan yksin antaakseen Vastarinnalle aikaa paeta. Kylo käskee joukkoja tulittamaan häntä, mutta se ei tehoa, joten Kylo kohtaa Luken valosapelitaistelussa. Kun hän osuu Lukeen, paljastuu, että Luke oli yhä Ahch-Tolla ja lähettänyt Voiman kautta pelkän heijastuksen omasta kehostaan. Luke julistaa Kylolle, ettei tule olemaan viimeinen jedi, ja Rey avaa kivien tukkiman tunnelin auttaakseen Vastarinnan eloonjääneet "Falconille". Luken keho Ahch-Tolla katoaa, kun hän kaiken energiansa kuluttaneena ja sisäisen rauhan saavuttaneena yhdistyy Voimaan. Leia vannoo, että kapinalla on kaikki mitä se tarvitsee noustakseen jälleen, ja paljastuu, että Rey oli ottanut Ahch-Tolta lähtiessään jedien kirjat mukaansa. Canto Bightilla eräs tallipoika, joka oli aiemmin auttanut Finniä ja Rosea, tarttuu luutaansa Voiman avulla ja katsoo toiveikkaana tähtiä.


title: Star Wars: The Last Jedi

text: Chewbaccan alkuperäinen näyttelijä Peter Mayhew toimi konsulttina hahmoa varten. "Rogue Onen" ohjaaja Gareth Edwards, musiikkituottaja Gary Barlow sekä Hamillin lapset Griffin, Nathan ja Chelsea tekivät elokuvassa cameoesiintymiset Vastarinnan sotilaina.


title: Star Wars: The Last Jedi

text: Kesäkuussa 2014 Rian Johnsonin tiedotettiin neuvottelevan "Episodi VIII:n" käsikirjoittamisesta ja ohjaamisesta ja Ram Bergmanin osallistuvan sen ja "Episodi IX:n" tuottamiseen. Elokuussa Johnson vahvisti ohjaavansa elokuvan.


title: Star Wars: The Last Jedi

text: Marraskuussa 2014 "Variety" raportoi Disneyn palkanneen Rick Heinrichsin "Episodi VIII:n" tuotantosuunnittelijaksi. Tammikuussa 2015 The Walt Disney Companyn toimitusjohtaja Bob Iger ilmoitti "Episodien VIII ja IX" saavan ensi-iltansa vuosina 2017 ja 2019. J. J. Abrams toimii elokuvan vastaavana tuottajana Jason McGatlinin ja Tom Karnowskin kanssa. Elokuvan virallinen nimi, "Star Wars: The Last Jedi", paljastettiin 23. tammikuuta 2017.


title: Star Wars: The Last Jedi

text: Syyskuussa 2015 Benicio del Toro vahvisti näyttelevänsä yhtä elokuvan vihollisista, vaikka studio ei vielä vahvistanut kyseistä tietoa. Syyskuussa Mark Hamill vahvisti palaavansa tähän elokuvaan. Joulukuussa Gwendoline Christien ja John Boyegan vahvistettiin palaavan kapteeni Phasman ja Finnin rooleihin. Saman kuukauden aikana "The Force Awakensin" ensi-illassa Lontoossa, tuottaja Kathleen Kennedy vahvisti, että kaikkien eloonjääneiden hahmojen näyttelijät esiintyisivät "Episodi VIII:ssä" muutaman uuden näyttelijän kera. Jimmy Vee kuitenkin korvasi alkuperäisessä trilogiassa ja esiosatrilogiassa näytelleen sekä "The Force Awakensissa" konsulttina toimineen Kenny Bakerin paikan R2-D2:n näyttelijänä.


title: Star Wars: The Last Jedi

text: Second-unit -kuvaukset alkoivat jo esituotannon aikana Skellig Michaelilla Irlannissa 14. syyskuuta 2015 vuodenaikojen vaikutuksen johdosta. Kuvaukset olisivat kestäneet neljä päivää, mutta ne peruttiin jo ensimmäisenä päivänä sään ja ankarien olosuhteiden vuoksi. Marraskuussa 2014 Pinewood Studiosin toimitusjohtaja Ivan Dunleavy vahvisti elokuvan kuvattavan Pinewoodissa, lisäkuvausten tapahtuessa Meksikossa. Syyskuussa 2015 del Toro paljasti varsinaisten kuvausten alkavan maaliskuussa 2016, mutta Kennedy kuitenkin kumosi väitteen ilmoittamalla alkamisajaksi tammikuun 2016.


title: Star Wars: The Last Jedi

text: Tammikuussa 2016 elokuvan tuotanto viivästyi helmikuulle 2016 käsikirjoitukseen tehtävien muutosten vuoksi. Lisäksi kuvausten pelättiin viivästyvän yhä enemmän erityisesti tuottajien, kuvaajien ja valoteknikoiden lakon uhatessa. 10. helmikuuta 2016 Iger vahvisti kuvausten alkaneen.


title: Star Wars: The Last Jedi

text: Kenraali Leia Organaa näytellyt Carrie Fisher kuoli äkillisesti 27. joulukuuta 2016. Kaikki hänen kohtauksensa oli tuolloin jo kuvattu.


title: Star Wars: The Last Jedi

text: "The Last Jedi" sai maailmanensi-iltansa Los Angelesin Shrine Auditoriumissa 9. joulukuuta 2017. Yhdysvalloissa se sai ensi-iltansa 15. joulukuuta 2017. Alun perin ensi-illaksi oli kaavailtu 26. toukokuuta 2017. Elokuvaa esitetään myös 3D- ja Imax-versiona.


title: Star Wars: The Last Jedi

text: Elokuvan ensimmäinen virallinen teaser-traileri julkaistiin 14. huhtikuuta 2017 Star Wars Celebration -tapahtumassa. Toinen traileri julkaistiin 9. lokakuuta 2017 Monday Night Footballin aikana.


title: Star Wars: The Last Jedi

text: "The Last Jedi" on tuottanut maailmanlaajuisesti yhteensä 1,332 miljardia dollaria, josta 620 miljoonaa on tullut Pohjois-Amerikassa ja 712 miljoonaa muualta.


title: Star Wars: The Last Jedi

text: "Star Wars: The Last Jedi" on saanut hyvän vastaanoton kriitikoilta. Rotten Tomatoes -kerääjäsivustolla 91 prosenttia arvostelijoista on antanut sille myönteisen arvostelun keskimääräisellä arvosanalla 8,1/10. Keräys perustuu 397 arvosteluun. Metacritic-sivustolla se on saanut painotetun arvosanan 85/100, joka perustuu 56 arvosteluun.


title: Star Wars: The Last Jedi

text: Yleisö on suhtautunut elokuvaan kriittisemmin ja esimerkiksi Rotten Tomatoes -sivuston yleisöarvosanaa mittaava luku oli ensimmäisellä viikolla 55 prosenttia, mikä on koko elokuvasarjan alhaisin. Yleisöarvosana poikkesi kriitikoiden luvusta 35 prosenttiyksikköä.


title: Star Wars: The Last Jedi

text: "Tähtien sodan" hardcore-fanien on arvioitu vierastavan elokuvaa sen suvaitsevaisuuden, identiteettipolitiikan ja sosiaalisen oikeudenmukaisuuden korostuksen vuoksi. Eräs kriitikko ylisti elokuvaa feministisimmäksi "Tähtien sodaksi". Elokuvasarjan oikeudet itselleen hankkineen Disneyn on arveltu korostaneen elokuvan moraalisaarnausta. Lisäksi katsojien arvosteluissa elokuvaa on pidetty poliittisesti korrektina tylsyyteen asti. Lisäksi katsojat ovat haukkuneet elokuvan juonta aukkoiseksi, pitäneet Luke Skywalkerin poistamisen tapaa sarjasta ”anteeksiantamattomaksi” ja pitäneet elokuvaa pitkänä mainoksena oheistuotteille.


title: August Lindgren

text: August Ludvig Lindgren (1. elokuuta 1883 Kööpenhamina – 1. kesäkuuta 1945 Kööpenhamina) oli tanskalainen jalkapalloilija ja uimahyppääjä. Hän pelasi jalkapalloa Boldklubben af 1893 -seurassa. Lindgren oli jalkapallossa mukana voittamassa välikisoissa 1906 kultaa ja kesäolympialaisissa 1908 hopeaa. Lisäksi hän kilpaili välikisoissa kerroshypyissä jääden 13. sijalle.


title: Tianjinin satama

text: Tianjinin satama (, LOCODE: CN TJP tai CN TSN) on Kiinan suurkaupunki Tianjinin suursatama Keltaisenmeren Bohainmereksi kutsutun lahden rannalla. Satama sijaitsee pääkaupunki Pekingistä noin 160 kilometriä itäkaakkoon.


title: Tianjinin satama

text: Kokonaisrahtimäärällään (541,0 milj. tonnia) mitattuna Tianjinin satama oli vuonna 2015 neljänneksi suurin satama. Konttiliikenteessä Tianjinin satama oli vuonna 2015 hollantilaislistan 10. sijalla maailmassa 14 110 kTEU:n konttimäärällä.


title: Tianjinin satama

text: Satama nousi neljänneksi suurimmaksi satamaksi 2010-luvun alkupuolella. Kiinalaisten satamatilastojen vertailavuutta muiden maiden tilastoihin tosin vaikeuttaa se, että kiinalaistilastoissa kotimaan rahtiliikenne esitetään osana satamien rahtimääriä. Monen muun tahon satamatilastoissa tarkastellaan sen sijaan ainoastaan kansainvälistä rahtiliikennettä.


title: Daddy Frank (Guitar Man)

text: Daddy Frank (Guitar Man) on yhdysvaltalaisen kantrilaulaja-lauluntekijä Merle Haggardin tekemä kappale.


title: Daddy Frank (Guitar Man)

text: Suomessa karjaalainen Country Express -yhtye on valinnut sen vuoden 1976 singlejulkaisunsa nimikappaleeksi. Levy-yhtiö on Oy EMI Finland Ab.


title: Daddy Frank (Guitar Man)

text: Singleä on myyty suojakuoressa, jossa on kuva tästä seitsenmiehisestä yhtyeestä.


title: Daddy Frank (Guitar Man)

text: Yhtye oli edustamansa musiikkityylin pioneereja Suomessa Jussi Raittisen ohella ja aikanaan Pohjoismaiden parhaaksi valittu harrastuspohjainen yhtye.


title: Daddy Frank (Guitar Man)

text: Singlen molemmat kappaleet ovat yhtyeen esikoisalbumilta "Country Express" (EMI 5E 062-36019).


title: Daddy Frank (Guitar Man)

text: Kappaleesta "My Old Love" on sanottu, että se on kaunein kotimainen laulu, minkä asianomainen musiikkikriitikko oli vähään aikaan kuullut.


title: Now That’s What I Call Music! 81

text: Now That’s What I Call Music! 81 tai Now! 81 on tuplalevyllä varustettu kokoelma-albumi, joka julkaistiin Isossa-Britanniassa 2. huhtikuuta 2012. Se on Now!-albumisarjan 81:s albumi ja se on saatavilla CD:nä sekä ladattavana.


title: Now That’s What I Call Music! 81

text: "Now! 81" sisältää yhdeksän singleä, jotka ovat yltäneet ensimmäiselle sijalle Britannian singlelistalla ja ne ovat: "Somebody That I Used to Know", "Paradise", "", "Titanium", "Good Feeling", "Dance With Me Tonight", "Cannonball", "Wherever You Are" ja "Twilight".Kokonaispituus: 1:18:02Kokonaispituus: 1:15:16


title: Ellington

text: Ellington on muun muassa seuraavien henkilöiden sukunimi:


title: Takiaispallo

text: Takiaispallo on vuonna 1970 ensi-iltansa saanut Veli-Matti Saikkosen ohjaama suomalainen elokuva ja alun perin sitä laajempi televisiosarja (5 × 45 min, julkaistu dvd:llä 2013). Se kertoo työnjohtaja Aaro Saarisen ja hänen perheensä ihmissuhdeongelmista ja sukupolvien välisestä kuilusta. Teatterielokuva, jota on 2000-luvulla esitetty myös Yle Teema -kanavalla, muodostuu Mainos-TV:ssä esitetyn tv-sarjan kahdesta ensimmäisestä osasta hieman lyhennettynä. "Takiaispallon" musiikista on jäänyt elämään Kirkan esittämä Eero Koivistoisen ja Pertti Reposen laulu ”Saat kaiken”.


title: Takiaispallo

text: Elokuvaversiossa ja tv-sarjan kahdessa ensimmäisessä osassa työnjohtaja Aaro Saarinen (Tapio Hämäläinen) kokee työpaikallaan painetta nuorempien työtovereiden taholta. Esikoispoika Martti (Pekka Saaristo) haluaa muusikoksi ja rippikouluikäinen tytär Annika (Terhi Panula) seurustelee Martin yhtyeen laulusolistin (Kirka Babitzin) kanssa. Vaimonkaan (Hillevi Lagerstam) kanssa ei mene erityisen hyvin, ja Aaro kiinnostuukin uudesta naapurinrouvasta Marjatasta (Aila Arajuuri), jonka mies (Gustav Wiklund) kuolee yllättäen autokolarissa.


title: Takiaispallo

text: DVD:llä vuonna 2013 julkaistu viisiosainen televisiosarja etenee tästä niin, että isä-Aaron välit kärjistyvät ensin muusikoksi haluavan Martin ja sitten Martin tavoin pois kotoa muuttavan Annikan kanssa. Annika tulee raskaaksi, mutta asia hoidetaan hiljaisesti abortilla. Perheen isän ja äidin suhde säröilee kasvatusongelmien takia, ja Aarolla on yhä enemmän ongelmia myös työpaikallaan. Perheen kuopuskin, ekaluokkalainen Sami (Sami Panula) kärsii kireistä kotioloista niin, että joutuu ongelmiin koulussa ja jää kiinni myymälävarkaudesta. Sarja päättyy, kun perheen vanhemmat lähtevät parantelemaan suhdettaan Mallorcalle ja Annika on tullut kotiin huolehtimaan Samista.


title: Takiaispallo

text: Veli-Matti Saikkosen esikoisohjaus sai hyvät arvostelut. Erkka Lehtolan (Aamulehti) mukaan "Takiaispallo" on selkeästi piirrettyä lähikuvaa tavallisen suomalaisen perheen tavallisesta elämästä vuonna 1970. Uuden Suomen Heikki Eteläpään mielestä "Takiaispallo" on arkinen, hyvin valppaalle psykologiselle oivallukselle rakentuva tragikomedia elävistä ihmisistä. Kari Uusitalo vertasi Hyvinkään Sanomissa vuonna 1980 elokuvaa tv-sarjaan ja kritisoi sen avoimeksi jäävää loppua: "Elokuvan nähtyään jää päällimmäiseksi kuitenkin tunne, että tarina katkeaa ikään kuin kesken."


title: Takiaispallo

text: "Takiaispallo" oli Suomen elokuvateattereissa 101 789 katsojallaan vuoden 1970 kahdenneksitoista katsotuin elokuva ja kuudenneksi katsotuin kotimainen.


title: Takiaispallo

text: "Takiaispallo" sai elokuvien laatutukipalkinnon ja Hillevi Lagerstam parhaan naisnäyttelijän Jussi-palkinnon 1971.


title: August Förster (näyttelijä)

text: Johann August Förster (3. kesäkuuta 1828 Bad Lauchstädt, Saksa – 22. joulukuuta 1889 Semmering, Itävalta) oli saksalainen näyttelijä ja teatterinjohtaja.


title: August Förster (näyttelijä)

text: Förster aloitti opintonsa Merseburgissa 1838, jatkoi Donndorfin luostarikoulussa ja edelleen Schulpfortessa Naumburgissa vuodesta 1841. Myöhemmin hän opiskeli filologiaa Hallessa ja hänet promotoitiin 1851 Jenassa. Samana vuonna Förster debytoi Seckendorfin roolissa Karl Gutzkowin näytelmässä "Zopf und Schwert". Ura jatkui Stettinissä, Danzigissa ja Breslaussa, kunnes hänet kiinnitettiin Wienin Burgtheateriin vuonna 1858, jossa hän toimi näyttelijänä vuoteen 1875, ohjaajana vuodesta 1870 ja johtajana vuodesta 1888. Vuosina 1875–1882 Förster työskenteli Leipzigin Kaupunginteatterin johtajana, ja houkutteli teatterin riveihin aikansa lahjakkuuksia, kuten Josef Kainzin, Josephine Wesselyn ja Maria Geistingerin. Vuosina 1883–1888 hän toimi Deutsches Theaterin ohjaajana ja varajohtajana Berliinissä. Försterin päärooleihin kuului muun muassa Galottin rooli Lessingin draamassa "Emilia Galotti" ja vanha Miller Schillerin draamassa "Kabale und Liebe".


title: August Förster (näyttelijä)

text: Förster käänsi lukuisia ranskalaisia näytelmiä saksaksi. Hänet on haudattu Matzleinsdorfin evankeliselle hautausmaalle Wieniin.August Förster Constantin von Wurzbachin teoksessa "Biographisches Lexikon des Kaiserthums Oesterreich"


title: Äänekosken uimahalli

text: Äänekosken uimahalli sijaitsee Keski-Suomessa Äänekoskella. Uimahallin nimi on Vesivelho, ja siellä voi uimisen lisäksi käydä kuntosalilla sekä harrastaa monia sisäurheilulajeja. Lisäksi talossa on myös kioski.


title: Friedrich Mitterwurzer

text: Friedrich Mitterwurzer (16. lokakuuta 1844 Dresden – 13. helmikuuta 1897 Wien) oli itävaltalainen näyttelijä.


title: Friedrich Mitterwurzer

text: Mitterwurzer sai 27-vuotiaana kiinnityksen Wienin Burgtheateriin. Hän saavutti merkittäviä voittoja muun muassa Faustin ja Mephiston rooleissa. Vaikka hän tulkitsi useita demonisia hahmoja, hän profiloitui ennen kaikkea naturalistisen näyttämötaiteen pioneerina. Vuosina 1879–1884 hän työskenteli ohjaajana Wienin Kaupunginteatterissa, jonka jälkeen hän siirtyi ohjaajaksi Carltheateriin.


title: Friedrich Mitterwurzer

text: Vuosina 1886–1894 Mitterwurzer teki menestyksekkäitä kiertueita Saksassa, Alankomaissa ja Yhdysvalloissa. Vuonna 1894 hän otti uudelleen pestin Burgtheaterista. Friedrich Mitterwurz kuoli 52-vuotiaana Wienissä. Hänet on haudattu Grinzingin hautausmaalle samaisessa kaupungissa.


title: Friedrich Mitterwurzer

text: Vuonna 1928 Wienin Döblingin kaupunginosaan (19. Bezirk) nimettiin katu, Mitterwurzergasse, Mitterwurzerin muistoksi ja vuonna 1982 puolestaan Mitterwurzerweg hänen aviopuolisonsa Wilhelminen kunniaksi.Hugo von Hofmannsthalin kirjoittama nekrologia


title: Fu Manchu – himon herra

text: Fu Manchu – himon herra (; ) on Jesús Francon ohjaama brittiläis-saksalais-espanjalainen kauhua sisältävä toimintatrilleri vuodelta 1968. "Fu Manchu – himon herra" on neljäs viidestä "Fu Manchu" -elokuvasarjassa. Elokuvan pääosissa ovat Christopher Lee Fu Manchuna, Tsai Chin Lin Tangina, Maria Rohm Ursula Wagnerina ja Richard Greene Nayland Smithinä.


title: Fu Manchu – himon herra

text: Elokuva kertoo Fu Manchusta, kerran murskatusta mielipuolesta, joka punoo uusia juonia maailman pään menoksi Amazonin sademetsässä...


title: Fu Manchu – himon herra

text: "Fu Manchu – himon herra" perustuu kirjailija Sax Rohmerin romaaneihin ja luomiin hahmoihin. Harry Alan Towers tuotti elokuvan. "Fu Manchu – himon herra" kuvattiin Madridissa, Espanjassa ja Rio de Janeirossa, Brasiliassa.


title: Fu Manchu – himon herra

text: Richard Greene korvasi Douglas Wilmerin elokuvasarjassa. Wilmer oli näytellyt Nayland Smithiä toisessa ja kolmannessa osassa. Greene uusi roolinsa vielä elokuvasarjan viimeisessä osassa.


title: Fu Manchu – himon herra

text: "Fu Manchu – himon herra" sai ensi-iltansa Länsi-Saksassa 23. elokuuta vuonna 1968. Yhdistyneissä kuningaskunnissa elokuva sai ensi-iltansa 30. elokuuta. Suomen ensi-ilta oli 25. huhtikuuta vuonna 1969. Uusintaesitys Suomessa oli 1. toukokuuta vuonna 1981. "Fu Manchu – himon herra" on julkaistu videolle ja DVD:lle.


title: Fu Manchu – himon herra

text: "Fu Manchu – himon herralla" on monta nimikettä englanninkielisissä maissa: Yhdysvalloissa videonimikkeenä on "Against All Odds", "Fu Manchu and the Keys of Death", "Fu Manchu and the Kiss of Death", "Fu Manchu's Kiss of Death", "Kiss and Kill" ja "Kiss of Death". Espanjassa elokuvaa on levitetty myös nimellä "Fu Manchú y el beso de la muerte" "The Blood of Fu Manchu" -nimikkeen kanssa. Lisäksi elokuvalla on eripituisia leikkauksia; on muun muassa 94-, 92-, 88-, 82- ja 61 minuutin leikkaukset.


title: Fu Manchu – himon herra

text: Pirullinen mielipuoli Fu Manchu on herännyt henkiin. Kerran hänet murskattiin, mutta kuka pystyy siihen nyt? Fu Manchulla on uusi ase lamaannuttaakseen koko maailman sadistiseen pakko-otteeseensa. Nyt on viimeinen mahdollisuus nousta taisteluun tuota kammottavaa ihmishirviötä vastaan...


title: Iskelmäelokuva

text: Iskelmäelokuva on eräs musiikkielokuvan alalaji. Tyypillisesti iskelmäelokuvassa on iskelmäesitysten oheen limitetty löyhä romanttisväritteinen juoni. Pääosien esittäjät ovat iskelmätaiteilijoita, jotka faktisesti esiintyvät omana itsenään.


title: Iskelmäelokuva

text: Iskelmäelokuvia on tehty etenkin Saksassa, ja myös Suomessa, missä ne olivat suosittuja 1950-luvun lopussa ja 1960-luvun alussa. Suomalaisia iskelmäelokuvia on kotimaassaan pidetty varhaisimpina kokeiluina nuorisokulttuurin kaupallisen arvon määrittämiseksi. Nuorisokapinallisuuden sijasta tyylilaji on melko konservatiivinen, eikä se kyseenalaista vallitsevaa aikuiskulttuuria. Saksankielisen iskelmäelokuvan tähtiä ovat olleet muun muassa Freddy Quinn ja Caterina Valente, suomenkielisen puolestaan Laila Kinnunen, Lasse Liemola ja Pirkko Mannola.


title: Iskelmäelokuva

text: Suomessa iskelmäelokuvien taiteelliseen laatuun ei juuri panostettu. Poikkeuksena olivat tanssikohtaukset, joissa esiintyi muun muassa Suomen Kansallisoopperan tanssijoita, kuten Heikki Värtsi; koreografioista vastasi muun muassa Airi Säili. Henkilöohjaus oli minimaalista, iskelmälaulajat saivat esittää numeronsa vuorotellen ja juonet olivat kioskikirjallisuuden tasoa. Käsikirjoittajat eivät kiinnittäneet huomiotaan juonen kehittelyyn ja dramaturgiaan - iskelmäelokuvista muotoutui filmattua estradiviihdettä, jossa katsojat pääsivät seuraamaan aikansa suosittuja iskelmätähtiä valkokankaalla. Iskelmäelokuvien tärkein tehtävä oli tuottaa mahdollisimman paljon rahaa elokuvayhtiöille. Kriitikot teilasivat iskelmäelokuvat yksi toisensa jälkeen, mutta sillä ei ollut vaikutusta elokuvien kaupalliseen suosioon.


title: Iskelmäelokuva

text: "Suomen kansallisfilmografian" mukaan suomalaisia iskelmäelokuvia tehtiin seitsemän kappaletta 1950- ja 1960-luvuilla.Toisinaan myös "Nuoruus vauhdissa" (1961) on luettu iskelmäelokuvien joukkoon. Se eroaa kuitenkin muista genren teoksista verraten vähäisen musiikkipitoisuutensa takia: elokuvassa kuullaan seitsemäntoista musiikkikappaletta, kun muissa iskelmäelokuvissa niitä on jopa useita kymmeniä. "Nuoruus vauhdissa" -elokuvan juonenkehittely on huolitellumpaa kuin tyylipuhtaissa iskelmäelokuvissa. Vuonna 1991 valmistui iskelmäelokuvia nostalgisoiva "Iskelmäprinssi", jonka tapahtumat ajoittuvat 1960-luvun alkuun.


title: Tsoledronihappo

text: Tsoledronihappo eli tsoledronaatti (CHNOP) on kolmannen sukupolven bisfosfonaattilääke, jota käytetään osteoporoosin ja Pagetin taudin hoitoon ja eräiden syöpäsairauksien yhteydessä luustomuutoksien ehkäisemiseksi.


title: Tsoledronihappo

text: Tsoledronihappo, kuten muutkin aminoryhmän sisältävät bisfosfonaattilääkkeet, sitoutuvat luun hydroksiapatiittiin ja estävät luun resorptiota. Tsoledronihappo inhiboi luuta hajottavien osteoklastien toimintaa ja aiheuttaa niiden apoptoosin eli solukuoleman. Lääkeainetta käytetään injektiona osteoporoosin hoidossa, Pagetin taudin hoidossa, sekä estämässä eräiden syöpäsairauksien, kuten rintasyövän ja myelooman leviämistä luustoon. Tsoledronihappo saattaa myös ehkäistä rintasyövän uusiutumista. Tsoledronihappo on hyvin pitkävaikutteinen lääkeaine, jota annetaan osteoporoosiin injektiona kerran vuodessa ja syöpähoidon yhteydessä neljän viikon välein.


title: Tsoledronihappo

text: Tsoledronihapon tyypillisimpiä haittavaikutuksia ovat päänsärky, kuume ja flunssankaltaiset oireet. Lisäksi tsoledronihappo voi aiheuttaa anemiaa. Muiden bisfosfonaattilääkkeiden tavoin tsoledronihappo voi aiheuttaa leukaluun nekroosin eli kuolion. Tsoledronihappo aiheuttaa osteonekroosin yleisemmin kuin esimerkiksi pamidronihappo.


title: Tsoledronihappo

text: Vuonna 2015 British Medical Journalissa julkaistu professori Teppo Järvisen johtaman kansainvälisen ryhmän tekemä katsaustutkimus toi tulokseksi, että lääkehoidosta, jossa yleisimmin käytetään jotakin bisfosfonaattia, ei ole luuston haurastumista poteville hyötyä. Päin vastoin, sivuvaikutuksien aiheuttamat haitat voivat olla hyvin hankalia: pahoinvointia, vatsakipuja ja närästystä.


title: Power Rangers Zeon zordit

text: Power Rangers Zeon zordit olivat Zeo Rangereiden ohjaamia jättimäisiä mechoja televisiosarjassa "Power Rangers Zeo". Zordien kuvamateriaali otettiin Super Sentai -sarjasta "Chōriki Sentai Ohranger". Ensimmäiset zordeista oli valmistanut Billy, Alpha ja Zordon ja osan niistä rangerit saivat myös Trey of Triforialta. Niitä säilytettiin konehallissa aina silloin, kun niitä ei tarvittu.


title: Power Rangers Zeon zordit

text: Zeozordit olivat Zeo Rangereiden ensimmäisenä käyttöön ottamat zordit. Ne valmisti Billy Cranston yhdessä Alpha 5:n kanssa. Teemana Zeozordeissa käytettiin mytologisia olentoja ja rakennelmia. Matkatessaan taisteluihin Zeo Zord III veti perässään Zeo Zord I:tä ja Zeo Zord IV veti perässään Zeo Zord II:ta. Zeo Zord V tavallisesti lensi muiden zordien yläpuolella.


title: Power Rangers Zeon zordit

text: Viisi Zeozordia muodostivat yhdessä Zeo Megazordin. Zeo Zord I muodosti Megazordissa sen oikean ja Zeo Zord II vasemman jalan; Zeo Zord IV muodosti reidet ja vyötärön; Zeo Zord III sen yläruumiin ja kädet ja Zeo Zord V Megazordin selän, pään ja sen tavallisimmin käyttämän kypärän. Zeo Megazord pääsi käsiksi erilaisiin voimiin taistelukypäriä vaihtamalla. Tavallisesti Zeo Megazord käytti Zeo Zord V:stä peräisin ollutta Zeo V Battle Helmetiä, mutta sillä oli käytettävissä yhteensä viisi kypärävaihtoehtoa. Zeo Megazordilla oli aseenaan miekka, jonka se pystyi lataamaan energialla voimakasta iskua varten. Red Battlezord oli Billyn valmistama zord, jossa hän hyödynsi Aquitarin Power Rangereilta saamaansa ja heidän Battleborgeissa käytettyä teknologiaa. Red Battlezord oli suunniteltu siten, että Zeo Ranger V ohjasi sitä telepaattisesti. Zordin käyttöönotto ei sujunut Tommyltä ongelmitta, sillä hänellä oli juuri niihin aikoihin henkisesti raskasta. Hän kuitenkin oppi käyttämään sitä, kun alkoi pitämään Red Battlezordia vain itsensä jatkeena.


title: Power Rangers Zeon zordit

text: Red Battlezord taisteli yleensä nyrkkeilemällä ja sillä oli vyötäröllään nyrkkeilyssä käytettyjen mestaruusvöiden mukaan mallinnettu zeotunnus. Red Battlezord ei käyttänyt miekkaa tai muita käsissä pidettäviä aseita, mutta sen molemmat kädet oli varustettu kuudella lasertykillä.


title: Power Rangers Zeon zordit

text: Zeo Mega Battlezord syntyi, kun Red Battlezord yhdistyi Zeo Megazordin kanssa. Muodostaakseen tämän kokoonpanon Red Battlezord ja Zeo Megazord laittoivat selät vastakkain. Red Battlezord nousi sitten hieman ilmaan ja sen käsistä muodostui valtavat tykit Zeo Megazordin hartioille. Lisäksi Red Battlezordin päästä muodostui Zeo Mega Battlezordin taistelukypärä. Tämä kokoonpano viimeisteli vihollisensa ampumalla sarjan laukauksia sen hartioilla olleista tykeistä.


title: Power Rangers Zeon zordit

text: Pyramidas oli jättimäinen Trey of Triforian ja myöhemmin Jason Lee Scottin ohjaama pyramidia muistuttanut avaruusalus, joka toimi välillä myös muiden zeozordien tukialuksena. Pyramidas pystyi lisäksi muuttumaan ihmismäisempään muotoon, jonka rinnalla jopa suurennetut hirviöt näyttivät pieniltä ja jota tarvittiin Zeo Ultrazordin muodostamiseen. Siinä muodossa Pyramidas pystyi ottamaan sisäänsä kokonaisen Super Zeo Megazordin tai yksittäin kunkin Zeozordin sen sisällä olleisiin lokeroihin ja muodostamaan yhdessä niiden ja Red Battlezordin kanssa Zeo Ultrazordin.


title: Power Rangers Zeon zordit

text: Zeo Ultrazordista oli tukialus- ja taistelumuoto. Tukialusmuodossa kaikki viisi Zeozordia ja Red Battlezord olivat Pyramidaksen vaakatasossa pidentyneen rungon päällä. Tukialusmuoto oli paljon taistelumuotoa nopeampi. Taistelumuoto syntyi, kun Pyramidas nousi ihmismäiseen muotoonsa ja yksittäiset Zeozordit liikkuivat sen sisällä päällekkäin olleisiin lokeroihin. Sen jälkeen Red Battlezord asettui vielä Pyramidaksen selkäpuolelle ja sen käsien tykit osoittivat Pyramidaksen yli etupuolelle. Zeo Ultrazord oli siten seitsemän zordin yhdistelmä. Taistelumuodossa Zeo Ultrazord oli noin neljä kertaa Machine Empiren suurentamia hirviöitä kookkaampi ja se pystyi ampumaan suunnattoman määrän energiaa vihollisiaan päin. Vaihtoehtoinen Zeo Ultrazordin taistelumuoto syntyi, kun Zeozordien tilalla Super Zeo Megazord liikkui kokonaisena Pyramidaksen sisään. Muuta eroa tässä Zeo Ultrazordin muodossa ei kuitenkaan ollut.


title: Power Rangers Zeon zordit

text: Ennen lähtöään Maasta Trey antoi rangereille lahjaksi viisi Super Zeo -kiveä, jotka olivat olleet hänen hallussaan jo pitkään. Kivien avulla rangerit saivat käyttöönsä Super Zeo Zordit, jotka muistuttivat ulkomuodoltaan humanoidirobotteja. Super Zeo Zordit olivat monipuolisia ja ne pystyivät lentämään, suorittamaan vedenalaisia operaatioita sekä ampumaan energiasäteitä niiden rinnassa olleista tunnuksista. Jokainen zordeista pystyi myös käyttämään suurempia versiota niitä ohjanneiden rangereiden aseista. Ne pystyivät myös yhdistymään Super Zeo Megazordiksi.


title: Power Rangers Zeon zordit

text: Super Zeo Megazord syntyi viiden Super Zeozordin yhdistyessä. Sillä oli aseinaan kaksi miekkaa, jotka yhdistettynä loivat pitkän miekkaa muistuttaneen energiaviivan. Super Zeo Zord I muodosti Super Zeo Megazordin jalkaterät; Super Zeo Zord II muodosti sen kädet, hartiat ja pään; Super Zeo Zord III muodosti sen vyötärön ja reidet; Super Zeo Zord IV muodosti sen sääret ja Super Zeo Zord V sen rinnuksen.


title: Power Rangers Zeon zordit

text: Sillä välin kun Pyramidas oli kunnostettavana Triforia-planeetalla, Trey lähetti Jasonin käyttöön Warrior Wheelin. Warrior Wheelillä oli kaksi muotoa: jättimäinen rengasmuoto ja humanoidimuoto. Taisteluissa Super Zeo Megazord pystyi heittämään Warrior Wheelin rengasmuodon kohti vihollistaan. Ennen törmäystä Warrior Wheel muuttui humanoidimuotoonsa ja iski viholliseensa usein tuhoten sen.


title: Shakushainin sota

text: Shakushainin sota oli nykyisin Japaniin kuuluvalla Hokkaidōn saarella vuonna 1669 käyty sota paikallista kauppaa hallinneiden japanilaisten ja Shakushainin johtamien ainujen välillä. Konflikti alkoi ainuklaanien välisinä yhteenottoina, mutta se muuttui ainujen ja japanilaisten väliseksi. Japanilaiset kukistivat lopulta ainut, ja Shakushain surmattiin rauhanneuvottelujen aikana.


title: Shakushainin sota

text: Japanilainen Matsumae-klaani oli saanut Hokkaidōn kaupan hallintaansa, kun saaresta liitettiin osia Tokugawa-shōgunaattiin 1500-luvun lopulla. Klaani sai vuonna 1604 oikeuden kieltää ainuja käymästä kauppaa muualla paitsi klaanin kauppapaikoissa. Kaupan avulla Matsumae hallitsi tosiasiassa saarta shōgunaatin sijasta.


title: Shakushainin sota

text: Shakushainin sota alkoi ainuklaanien erimielisyyksistä. Hae- ja Shibuchari-klaanit olivat eri mieltä toistensa oikeudesta kalastaa ja metsästää tietyillä nautintoalueilla. Haet murhauttivat shibucharien päällikön Kamokutainin kostoksi siitä, että hänen isänsä harjoitti salametsästystä heidän alueellaan. Uudeksi päälliköksi nousi Shakushain, joka jatkoi yhteenottoa Hae-klaanin kanssa. Konflikti alkoi huolestuttaa Matsumaeta, ja kaksi klaanin jäsentä suostutteli ainut rauhantekoon vuonna 1655.


title: Shakushainin sota

text: Ainujen välit säilyivät rauhanomaisina noin vuosikymmenen ajan, mutta kiistat johtivat lopulta uuteen yhteenottoon. Vuonna 1668 kymmenen Shakushainin johtamaa ainua tappoi ensin Hae-klaanin päällikön Onibishin kaksi nuorempaa veljeä ja myöhemmin Onibishin. Johtajansa menettäneet haet pystyivät enää vain sissisotaan, joten he kääntyivät Matsumaen puoleen ja pyysivät apua. Matsumae yritti saada rauhan ainujen välille, mutta se epäonnistui.


title: Shakushainin sota

text: Shakushain lupasi vapauttaa ainut japanilaisten vallasta ja sai ainuja liittymään puolelleen Matsumaeta vastaan. Ainut toivoivat, että he saisivat jälleen päättää itse kauppakumppaninsa ja tullit poistuisivat. Shakushainin ainujoukot hyökkäsivät japanilaisia vastaan ensin Shiraoissa Hokkaidōn itärannikolla ja hieman alle kuukautta myöhemmin Yoichissa edelliseltä paikalta länteen. Näissä kahdessa yhteenotossa ainut tappoivat 273 japanilaista myrkkynuolin ja osa aseistautuneina myös tuliasein. Matsuamet saivat pian myös tiedon heille uskollisilta ainuilta, että Shakushainin joukot lähestyivät Etomoa, joka oli vain kymmenen päivän marssimatkan päässä Matsumaeiden tukikohdasta Wajinchissa. Ainut uhkasivat näin karkottaa japanilaiset koko Etelä-Hokkaidōsta. Matsumaen joukot marssivat Kunnuihin, missä Shakushainin joukot hyökkäsivät japanilaisia vastaan, mutta huono sää ja tulvat pysäyttivät hyökkäyksen. Joidenkin lähteiden mukaan taistelu kesti Kunnuissa parikymmentä päivää.


title: Shakushainin sota

text: Uutiset, joiden mukaan ainut "hävittivät japanilaisten alueita" levisivät pian Japaniin, jolloin Tokugawa-shōgunaatti lähetti tehtävään vapaaehtoiseksi ilmoittautuneen Matsumae Yasuhiron johtamaan Matsumae-joukkoja Hokkaidōlle. Joukkojen johto päätettiin antaa hänelle, koska tuolloinen Matsumae-klaanin johtaja Norihiro oli vasta nuori poika. Samalla Honshun pohjoisosien päälliköitä pyydettiin pitämään armeijansa valmiudessa. Yasuhiro saapui Kunnuihin elokuussa 1669 ja siirtyi sieltä Shibucharin alueelle noin 1 000:n miehen kanssa. Eri komentajien aikaisemmin saapuneet joukot olivat myös ottaneet asemia alueelta käytännössä piirittäen Shakushainin joukot. Shakushainin joukot antautuivat lokakuussa vuonna 1669, kun taistelut olivat jo aiheuttaneet raskaita tappioita molemmille osapuolille.


title: Shakushainin sota

text: Ainujen mahdollisuudet voittaa sota olivat alun perinkin huonot, sillä he taistelivat lähinnä vain myrkytetyin nuolin tuliaseita vastaan. Sotaa ei lopulta käyty selvästi kahden kansan välillä, sillä sekä ainuja että japanilaisia taisteli kummallakin puolella. Myös ainuilla oli käytössään japanilaisten aseita. Sota oli enemmänkin taloudellinen kuin etninen konflikti.


title: Shakushainin sota

text: Antauduttuaan Shakushain antoi voittajilleen lahjoja perinteisen tavan mukaisesti. Kun japanilaiset ja ainut juhlivat rauhaa saken voimin, Matsumaen sotilaat tappoivat Shakushainin ja useita muita ainujen päälliköitä. Tämän jälkeen Matsumaet polttivat Shakushainin tukikohtanaan pitämän linnoituksen. Ainujen puolella olleet japanilaiset teloitettiin. Sodan jälkeen japanilaiset alistivat ainut. Ainujen päälliköiden tuli vuosittain osallistua Hokkaidōlla Fukuyaman linnassa japanilaisten järjestämään seremoniaan, joka korosti monin tavoin ainujen alisteista suhdetta japanilaisiin. Seuraava vakava ainujen kapina tapahtui vasta vuonna 1789.


title: Shakushainin sota

text: Sodan jälkeen japanilaiset pyrkivät erottamaan ”barbaariset” ainut ”sivistyneistä” japanilaisista monin eri tavoin kulttuurillisesti ja maantieteellisesti. Ainut määriteltiin ei-japanilaisiksi ja heille varattiin 95 % Hokkaidōsta. He eivät saaneet asettua heille määrättyjen alueiden ulkopuolelle eikä ainujen kanssa kauppaa käyneet japanilaiset pysyvästi ainujen alueelle. Kyseinen osa Hokkaidōa määriteltiin Japanin ulkopuoliseksi alueeksi. Korostaakseen ainujen erilaisuutta japanilaiset kielsivät ainuja puhumasta japania ja käyttämästä japanilaistyylisiä vaatteita tai sandaaleita. Ainujen tuli käyttää perinteisiä pitkiä hiuksia ja partaa, mikä sai heidät näyttämään selvästi erilaisilta kuin japanilaiset. Näillä toimilla japanilaiset erottivat etnisesti ainut japanilaisista, mutta samalla he liittivät ainut, ehkäpä vahingossa, osaksi japanilaisen yhteiskunnan hierarkiaa. Ainuista tuli japanilaisten silmissä yhteiskunnan alin osa. Heidän määrä väheni 1600-luvulta 1800-luvulle dramaattisesti: taudit ja alkoholi tekivät heistä japanilaisten silmissä ”kuolevan rodun”.


title: Shakushainin sota

text: Nykypäivän ainuille Shakushain on merkittävä hahmo. Hänen patsaansa on Shizunain kaupungissa entisellä Shibuchariklaanin alueella. Sen luokse kerääntyy vuosittain ainuja muistamaan sodassa kuolleita.


title: Pure – Koukussa

text:
Pure - Koukussa ("Pure") on vuonna 2002 ensi-iltansa saanut Gillies Mackinnonin ohjaama brittiläinen draamaelokuva.
Miehensä kuoltua 10-vuotiaan Paul-pojan äiti Mel oppii luottamaan vanhaan ystävään Lennyyn, joka on myös sutenööri ja huumeiden välittäjä. Pian Paulin on alettava huolehtia sekä äidistään että pikkuveljestään. Paul alkaa pelätä, että menettää isänsä jälkeen myös äitinsä heroiinille.


title: Emma ja Daniel – kohtaaminen

text: Emma ja Daniel – kohtaaminen ("Emma och Daniel – mötet") on Ingela Magnerin ohjaama ruotsalainen lasten seikkailuelokuva vuodelta 2003.Se perustuu Mats Wahlin samannimiseen nuortenkirjaan.


title: Emma ja Daniel – kohtaaminen

text: 12-vuotias Emma on menettänyt äitinsä pari vuotta sitten ja asuu isänsä kanssa Ruotsin Lapissa. Isä on tutustunut lehti-ilmoituksen kautta tukholmalaiseen Saraan, jolla on Emman ikäinen poika Daniel. He tulevat viettämään lomaviikkoa Emman ja hänen isänsä luona. Toisiaan inhoavat Emma ja Daniel lähtevät vanhan Isakin mukaan kalastusretkelle erämaahan, jossa he lähentyvät selviytymiskamppailun yhdistäminä.


title: Aleksandr Jašin

text: Aleksandr Jakovlevitš Jašin (, oikea sukunimi "Popov", Попо́в; 27. maaliskuuta 1913 nykyisen Vologdan alueen Nikolskin piirin Bludnovon kylä – 11. heinäkuuta 1968 Moskova) oli venäläinen neuvostokirjailija.


title: Aleksandr Jašin

text: Aleksandr Jašin syntyi talonpoikaisperheeseen. Hän valmistui Nikolskin opettajateknikumista ja työskenteli kyläkoulun opettajana. Jašinin ensimmäinen runokirja "Pesni Severu" (”Lauluja pohjolalle”) ilmestyi vuonna 1934. Myöhemmin Jašin asui Moskovassa, jossa hän suoritti Maksim Gorkille nimetyn kirjallisuusinstituutin. Hänen 1930-luvun lyriikkansa kuvaa maaseudun elämässä tapahtuneita muutoksia. Se on sävyltään valoisaa ja sisältää runsaasti kansanrunouden ja paikallisen murteen aineksia.


title: Aleksandr Jašin

text: Jašin osallistui toiseen maailmansotaan lehtimiehenä ja poliittisena työntekijänä. Sodan jälkeen hän matkusteli eri puolilla Neuvostoliittoa kirjoittaen sävyltään siloiteltua kansalaislyriikkaa. Runoelma "Aljona Fomina" (1949) sai Stalin-palkinnon vuonna 1950.


title: Aleksandr Jašin

text: Neuvostoliiton kirjailijaliiton toisessa edustajainkokouksessa vuonna 1954 Jašin ilmoitti katuvansa rehellisyyden ja rohkeuden puutettaan Stalinin aikana ja vaati Sergei Jeseninin tuotannon palauttamista neuvostokirjallisuuteen. 1950-luvun puolivälistä lähtien Jašin kirjoitti etupäässä proosaa, jossa hän kuvasi kriittisesti maaseudun elämää. Erityisen tunnettu on yksilön alistamista kuvaava kertomus "Rytšagi" (”Vipusimet”, 1956). Runoudessaan Jašin keskittyi henkilökohtaisiin aiheisiin ja moraalisiin kysymyksiin.


title: Kandahar – Aurinko kuun takana

text: Kandahar - Aurinko kuun takana ("Safar e Ghandehar") on vuonna 2001 ensi-iltansa saanut iranilaisen Mohsen Makhmalbafin käsikirjoittama, tuottama, ohjaama ja leikkaama elokuva. Sen tarina sijoittuu taliban-hallinnon aikaiseen Afganistaniin.


title: Kello 5 iltapäivällä

text: Kello 5 iltapäivällä ("Panj é asr") on vuonna 2003 ensi-iltansa saanut Samira Makhmalbafin ohjaama ja isänsä Mohsen Makhmalbafin kanssa yhdessä käsikirjoittama iranilais-ranskalainen elokuva. Se kertoo nuoresta naisesta, joka haluaa koulutuksen taliban-hallinnon jälkeisessä Afganistanissa.


title: Levoton Sussie

text: Levoton Sussie ("Smala Sussie") on vuonna 2003 ensi-iltansa saanut Ulf Malmrosin ohjaama elokuva.


title: Unelma bändistä – Tjenare Kungen

text: Unelma bändistä - Tjenare Kungen ("Tjenare Kungen") on vuonna 2005 ensi-iltansa saanut Ulf Malmrosin ohjaama ruotsalainen elokuva.


title: Wilhelm Snellman

text: Wilhelm Snellman (6. lokakuuta 1851 Helsinki – 23. maaliskuuta 1933 Savonlinna) oli suomalainen lääkintöneuvos ja yksi Duodecim-seuran 12 perustajajäsenestä.


title: Wilhelm Snellman

text: Snellmanin vanhemmat olivat professori, senaattori, kanslianeuvos Johan Wilhelm Snellman ja Johanna Lovisa Wennberg. Hän pääsi ylioppilaaksi 1870 Helsingin ruotsalaisesta normaalikoulusta ja opiskeli Helsingin yliopistossa ja valmistui filosofian kandidaatiksi 1874, lääketieteen kandidaatiksi 1878 ja lääketieteen lisensiaatiksi 1883.


title: Wilhelm Snellman

text: Snellman toimi Hangossa kaupunginlääkärinä 1884–1895 ja Savonlinnassa piirilääkärinä 1895–1915. Hän piti myös yksityisvastaanottoa Savonlinnassa lähes kuolemaansa saakka ja toimi kylpylä- ja rautatielääkärinä. Snellman oli vuonna 1881 Duodecim-seuran perustajia ja sen ensimmäinen rahastonhoitaja. Hän oli Hangon ja Savonlinnan kaupunginvaltuustojen jäsenenä ja osallistui aatelissäädyn jäsenenä säätyvaltiopäiville 1882. Snellman sai lääkintöneuvoksen arvon 1930.


title: Wilhelm Snellman

text: Snellman kuoli 82-vuotiaana keuhkokuumeeseen sen jälkeen kun hän oli kattoa korjatessaan pudonnut alas ja taittanut jalkansa. Hänet on haudattu Savonlinnaan.


title: Wilhelm Snellman

text: Wilhelm Snellman oli naimisissa 1885–1916 Alexandra Sitkoffin (1866–1916) kanssa ja vuodesta 1917 sairaanhoitajatar Lydia Erika Carlssonin (1875–1964) kanssa. Jääkärikenraalimajuri Aarne Snellman oli hänen poikansa ensimmäisestä avioliitosta. Snellmanin tytär voimistelunopettaja Kerttu Rydman (1886–1981) oli naimisissa voimistelunopettaja, olympiamitalisti Arvid Rydmanin kanssa.


title: Nokia X3-00

text: Nokia X3-00 on matkapuhelinvalmistaja Nokian valmistama syyskuussa 2009 julkaistu ja joulukuussa 2009 myyntiin tullut matkapuhelin. Sen hintaluokka oli 100–150 euroa.


title: Oleg Ševtsov

text: Oleg Ševtsov (s. 29. joulukuuta 1971) on venäläinen jääkiekkomaalivahti. Hän voitti olympiahopeaa Venäjän jääkiekkomaajoukkueessa Naganon olympialaisissa vuonna 1998.


title: Invincible (Carola Häggkvistin kappale)

text: Invincible on Carolan kappale, joka edusti Ruotsia vuoden 2006 Euroviisuissa. Se sai kilpailun semifinaalissa 214 pistettä, sijoittui neljänneksi ja pääsi finaaliin. Finaalissa se sai 170 pistettä ja sijoittui viidenneksi.


title: Invincible (Carola Häggkvistin kappale)

text: Kappaleesta on tehty myös ruotsinkielinen version, jonka nimi on "Evighet".


title: Erik Ferling

text: Erik Ferling (1733–1808) oli ruotsalainen säveltäjä ja viulutaiteilija, joka toimi Turun Soitannollisen Seuran orkesterin konserttimestarina ja johtajana vuodesta 1790.


title: Erik Ferling

text: Ferling sävelsi viulukonserton ja tanssisävellyksiä seuran vuosijuhliin.


title: Nokia X5

text: Nokia X5 on matkapuhelinvalmistaja Nokian valmistama kesäkuussa 2010 julkaistu ja syyskuussa 2010 myyntiin tullut matkapuhelin.


title: Nokia 1110

text: Nokia 1110 on Nokian mustavalkonäytöllä varustettu vuonna 2005 julkaistu matkapuhelin. Se on kaikkien aikojen eniten myyty matkapuhelin.Puhelimesta julkaistiin uudistettu versio "Nokia 1110i" kesäkuussa 2006. Uuteen puhelimeen oli lisätty sekuntikello.


title: Kettusirkku

text: Kettusirkku ("Passerella iliaca") on sirkkulien heimoon kuuluva varpuslintu.


title: Kettusirkku

text: Kettusirkkuja elää Pohjois-Amerikassa. Euroopassa laji on hyvin harvinainen harhailija. Se havaittiin Suomen Utössä joulukuussa 2012. Se on havaittu Euroopassa aikaisemmin kolmesti: Islannissa marraskuussa 1944, Irlannissa kesäkuussa 1961 ja Viron Haapsalussa joulukuussa 2012. Kuvien perusteella on päätelty, että juuri Haapsalun lintu olisi sama yksilö kuin Utössa tavattu.


title: Fieandt

text: Fieandt on sukunimi, joka viittaa seuraaviin:


title: Park Geun-hye

text: Park Geun-hye (s. 2. helmikuuta 1952) on korealainen poliitikko ja entinen tasavallan presidentti vuosilta 2013–2017.


title: Park Geun-hye

text: Konservatiivisen Saenuri-puolueen ehdokkaana joulukuun 2012 presidentinvaalissa olleesta Parkista tuli Etelä-Korean ensimmäinen naispresidentti 25.2.2013. Park sai vaalissa 51,6 prosenttia äänistä kun hänen vastaehdokkaan, vasemmistoliberaalin Moon Jae-inin osuus jäi 48 prosenttiin. Park seurasi presidenttinä Lee Myung-bakia, joka kuuluu myös hallitsevaan Saenuri-puolueeseen. Park joutui korruptiosyytteiden vuoksi syrjään presidentin tehtävästä joulukuussa 2016, ja virallinen erottaminen tapahtui 10. maaliskuuta 2017.


title: Park Geun-hye

text: Park on maan entisen diktaattorin Park Chung-heen tytär. Chung-heen ansiona pidetään maan nostamista köyhyydestä, mutta hän myös tukahdutti toisinajattelua kovalla kädellä. Park on julkisesti pyytänyt anteeksi isänsä valtakauden ihmisoikeusrikoksia.


title: Park Geun-hye

text: On esitetty epäilyjä että todellista valtaa maassa käyttää Parkin ystävä ja salainen neuvonantaja Choi Soon-sil, jonka suku kuuluu koralaiseen lahkoon. Neuvonantajan vaikutustavaltaa on protestoitu ankarasti.


title: Park Geun-hye

text: Park tuomittiin huhtikuussa 2018 24 vuodeksi vankeuteen vallan väärinkäytöstä, pakottamisesta ja lahjonnasta. Lisäksi hänelle määrättiin 18 miljardin wonin eli noin 13,7 miljoonan euron sakot.


title: Nokia N75

text: Nokia N75 on Nokian valmistama älypuhelin. Laite toimii sekä GSM- että 3G-verkoissa. Laitteessa on 2 megapikselin pääkamera, jossa on LED-salama. Puhelimessa on PictBridge ja Bluetooth suoratulostustuki.


title: Halvar von Fieandt

text: Halvar Magnus von Fieandt (11. maaliskuuta 1879 Nurmes – 12. toukokuuta 1936 Helsinki) oli suomalainen lääkäri. Hän oli Suomen ensimmäisiä korva-, nenä- ja kurkkutautien erikoislääkäreitä, ja häntä arvostettiin niin praktikkona kuin tutkijanakin. Hän oli Helsingin yliopiston patologisen anatomian dosentti 1912–1913.


title: Albert Renaud

text: Albert Roméo "Ab" Renaud (3. lokakuuta 1920 Ottawa, Kanadan dominio, Brittiläinen imperiumi – 20. joulukuuta 2012) oli kanadalainen jääkiekkoilija ja olympiavoittaja.


title: Albert Renaud

text: Renaud kuului Kanadan olympiakultaa Sankt Moritzissa 1948 voittaneeseen joukkueeseen. Hän teki olympiaturnauksessa neljä maalia ja antoi kymmenen maaliin johtanutta syöttöä.


title: Albert Renaud

text: Renaud kuoli 20. joulukuuta 2012, 92-vuotiaana. Hänellä oli vaimo ja neljä lasta.


title: Ivan Poddubnyi

text: Ivan Maksimovitš Poddubnyi (, , 8. lokakuuta 1871 nykyisen Tšerkasyn alueen Zolotonošan piirin Bogoduhovkan kylä – 8. elokuuta 1949 Jeisk) oli venäläinen ammattipainija, voimailija ja sirkusesiintyjä.


title: Ivan Poddubnyi

text: Ivan Poddubnyi työskenteli ahtaajana Sevastopolin ja Feodosijan satamissa. Vuonna 1897 hän alkoi esiintyä sirkusareenoilla kahvakuula-atleettina ja ja painijana. Aluksi hän harjoitti venäläistä vyöpainia ja vuodesta 1903 kreikkalais-roomalaista painia. Vuosina 1905–1908 Poddubnyi voitti joukon ammattilaisten maailmanmestaruuksia kreikkalais-roomalaisessa painissa. Valtavan fyysisen voimansa, omaperäisen taktiikkansa ja lujatahtoisuutensa ansiosta hän tuli tunnetuksi yhtenä maailman parhaista ammattipainijoista.


title: Ivan Poddubnyi

text: Poddubnyi lopetti painimisen vuonna 1941. Vuonna 1939 hän sai Venäjän SFNT:n ansioituneen taiteilijan ja vuonna 1945 Neuvostoliiton ansioituneen urheilumestarin arvonimet. Hänet on palkittu myös työn punaisen lipun kunniamerkillä. Poddubnyille omistetut painikilpailut on järjestetty vuodesta 1962 lähtien.


title: Nokia N78

text: Nokia N78 on Nokian valmistama älypuhelin. Laite toimii sekä gsm- että 3G-verkoissa. Laitteessa on 3,15 megapikselin pääkamera, jossa on LED-salama ja Carl Zeiss -optiikka.


title: Johan Henrik Fieandt

text: Johan Henrik Fieandt (1683–1741) oli virolaissyntyinen suomalainen sotilas. Hän oli Kajaanin linnanpäällikkö vuodesta 1715 ja puolusti sitä kuukauden ajan, ennen kuin antautui ja joutui vastoin sopimusta venäläisten vangiksi. Hän karkasti vankeudesta ja kaatui pikkuvihan aikana Lappeenrannassa. Isän ansioista lapset aateloitiin 1751 nimellä von Fieandt.


title: André Nelis

text: André Nelis (29. lokakuuta 1935 Borgerhout – 9. joulukuuta 2012 Antwerpen) oli belgialainen kilpapurjehtija ja olympiamitalisti.


title: André Nelis

text: Nelis osallistui kolmasti kesäolympialaisiin Finnjollassa: Melbournessa 1956 hän saavutti hopeaa ja Roomassa 1960 pronssia. Tokiossa 1964 hän sijoittui kymmenenneksi.


title: André Nelis

text: Nelis kuoli Antwerpenissä 9. joulukuuta 2012, 77-vuotiaana. Hän sairasti syöpää.


title: Vengeance of Fu Manchu

text: Vengeance of Fu Manchu (; ) on vuonna 1967 julkaistu Jeremy Summersin ohjaama brittiläis-saksalainen rikos-/toimintaelokuva, jonka pääosissa ovat Christopher Lee Fu Manchuna, Douglas Wilmer Nayland Smithinä ja Tsai Chin Lin Tangina. "Vengeance of Fu Manchu" on kolmas elokuva viiden "Fu Manchu" -elokuvasarjassa.


title: Vengeance of Fu Manchu

text: Elokuvan käsikirjoitti ja tuotti Harry Alan Towers. "Vengeance of Fu Manchu" pohjautuu Sax Rohmerin hahmoihin. "Vengeance of Fu Manchu" kuvattiin Brayssa, Irlannissa ja Hongkongissa. "Vengeance of Fu Manchu" sai ensi-iltansa Länsi-Saksassa 25. toukokuuta vuonna 1967 ja Yhdysvalloissa tammikuussa vuonna 1968. Elokuva on julkaistu videolle ja DVD:lle.


title: Otto Karl von Fieandt

text: Otto Karl von Fieandt (1758–1825) oli suomalainen kartantekijä ja Haapaniemen topografikunnan päällikkö 1812–1819. Hänet ylennettiin everstiluutnantiksi 1794.


title: Pahuuden kartano

text: Pahuuden kartano ("House on Haunted Hill") on vuonna 1999 ensi-iltansa saanut William Malonen ohjaama elokuva. Se on uudelleenfilmatisointi vuoden 1958 elokuvasta "House on Haunted Hill".


title: J. J. Watt

text: Justin James "J. J." Watt (s. 22. maaliskuuta 1989, Pewaukee, Wisconsin) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä NFL-liigan Houston Texansissa. J.J Wattin nuorempi veli T.J. Watt on myös amerikkalaisen jalkapallon pelaaja, joka edustaa NFL-joukkue Pittsburgh Steelersiä.


title: J. J. Watt

text: Houston Texans varasi Wisconsinin yliopistossa pelanneen Wattin vuoden 2011 NFL:n varaustilaisuudessa, ensimmäisellä kierroksella. Lopullisen läpimurtonsa liigan eliittiin Watt on tehnyt toisella kaudellaan, ja häntä pidetään vahvana ehdokkaana sekä parhaaksi puolustavaksi pelaajaksi että liigan arvokkaimmaksi pelaajaksi.


title: J. J. Watt

text: Watt pelasi vain 3 peliä kaudella 2016 loukattuaan selkänsä. Kun hän palasi seuraavalla kaudelle 2017 Texansin paitaan, hän loukkaantui taas kauden alussa murrettuaan vasemman jalkansa. Koska Watt on pelannut vain 8 peliä viimeisten kahden kauden aikana, hänen uransa tulevaisuus on epäselvää.


title: J. J. Watt

text: Palkintojen lisäksi Watt voi saavuttaa Michael Strahanin ennätyksen yhden kauden säkityksissä, joskin myös Aldon Smith ja Von Miller ovat lähellä kyseisen ennätyksen rikkomista.


title: State & Main – tienristeyksessä

text:
State & Main – tienristeyksessä ("State and Main") on vuonna 2000 ensi-iltansa saanut David Mametin käsikirjoittama ja ohjaama elokuva.
Elokuvan ”The Old Mill” kuvausryhmä sekoilee pienessä Uuden Englannin kaupungissa. Siellä piti olla mylly, mutta vasta paikan päällä selviää että se paloi vuosikymmeniä sitten. Ohjaaja (William H. Macy) kuitenkin arvelee löytämänsä käsikirjoittajan (Philip Seymour Hoffman) pelastavan heidät pulasta, tietämättä että kirjoittaja kärsii pahasta tyhjän paperin kammosta. Elokuvan ulkomainen kuvaaja suututtaa paloaseman väen, miestähti (Alec Baldwin) vikittelee paikallisia teinityttöjä ja naistähti (Sarah Jessica Parker) vaatii lisäkorvausta jo sovitusta alastonkohtauksesta.


title: The Castle of Fu Manchu

text: The Castle of Fu Manchu (myös engl. "Sax Rohmer's The Castle of Fu Manchu", "Assignment Istanbul", "Fu Manchu's Castle" ja "The Torture Chamber of Fu Manchu"; ; ; ) on vuonna 1969 julkaistu Jesús Francon ohjaama toiminnallinen seikkailutrilleri, jonka pääosissa ovat Christopher Lee, Gunther Stoll, Maria Perschy ja Richard Greene. "The Castle of Fu Manchu" on viimeinen elokuva "Fu Manchu" -elokuvasarjassa.


title: The Castle of Fu Manchu

text: "The Castle of Fu Manchu" on tohtori Petrietä näytelleen Howard Marion-Crawfordin viimeinen elokuva. Hän kuoli puoli vuotta elokuvan ensi-illan jälkeen 55-vuotiaana.


title: The Castle of Fu Manchu

text: "The Castle of Fu Manchu" kertoo pahan tohtori Fu Manchun (Christopher Lee) suunnitelmasta jäädyttää kaikki maapallon valtameret uudella pirullisella aseellaan saadakseen maailman herruuden. Fu Manchulla on kuitenkin vastassa hänen arkkivihollisensa Interpolin Nayland Smith (Richard Greene).


title: The Castle of Fu Manchu

text: Elokuvan tuottajana toimi Harry Alan Towers ja Jaime Jesús Balcázar. Towersin ja Balcaázarin lisäksi Manfred Barthel ja Michael Haller laativat käsikirjoituksen. "The Castle of Fu Manchu" kuvattiin Espanjan Barcelonassa ja Turkin Istanbulissa.


title: The Castle of Fu Manchu

text: "The Castle of Fu Manchu" sai ensi-iltansa Länsi-Saksassa 30. toukokuuta vuonna 1969. Ison-Britannian ja Yhdysvaltain ensi-illat olivat vasta vuonna 1972. Espanjassa elokuva julkaistiin 18. syyskuuta vuonna 1972. "The Castle of Fu Manchu" on saatavilla videona ja DVD:nä.


title: Konstantin Fischer

text: Konstantin Fischer (25. lokakuuta 1805 – 5. toukokuuta 1880) oli venäläinen virkamies. Hän palveli ensin finanssiministeriössä ja koska oli kenraalikuvernööri Menšikovin suosikki, sai 1833 viran Suomen Pietarissa olleen kenraalikuvernöörinkanslian päällikkönä. Hän sai 1851 nimityksen ministerivaltiosihteerin apulaiseksi ja aateloitiin. Kun Menšikov erosi virastaan, myös Fischer erosi 1856. Hän sai nimityksen Venäjän hallitsevan senaatin jäseneksi. Hänen venäjänkieliset muistelmansa on käännetty osittain ruotsiksi. Hän oli vanhoillinen eikä tuntenut Suomen asioita.


title: Mihail Tsarjov

text: Mihail Ivanovitš Tsarjov (, 1. joulukuuta 1903 Tver – 10. marraskuuta 1987 Moskova) oli neuvostoliittolainen näyttelijä, teatteriohjaaja ja pedagogi.


title: Mihail Tsarjov

text: Mihail Tsarjov opiskeli Juri Jurjevin johdolla Pietarin venäläisessä draamakoulussa vuosina 1919–1921 ja näytteli vuodesta 1920 lähtien Pietarin suuressa draamateatterissa. Myöhemmin hän työskenteli Pietarin eri teattereissa, Moskovan komediateatterissa, Mahatškalassa, Kazanissa ja Simferopolissa. Vuonna 1933 Tsarjov siirtyi Moskovaan Vsevolod Meyerholdin teatteriin, jossa hän tuli tunnetuksi "Kamelianaisen" Armand Duvallina. Meyerholdin teatterin lakkauttamisen jälkeen Tsarjovin näyttelijänura jatkui Malyi-teatterissa. Vuonna 1950 hänestä tuli Malyi-teatterin johtaja ja vuonna 1985 sen taiteellinen johtaja. Tsarjov näytteli myös elokuvissa, esiintyi lausujana, opetti Mihail Štšepkinille nimetyssä teatterikoulussa (vuodesta 1962 professorina) ja johti Venäjän teatteriyhdistystä vuosina 1964–1987.


title: Mihail Tsarjov

text: Tsarjov sai Stalin-palkinnon vuonna 1947 ja Neuvostoliiton valtionpalkinnon vuonna 1969. Vuonna 1949 hänelle myönnettiin Neuvostoliiton kansantaitelijan ja vuonna 1973 sosialistisen työn sankarin arvonimet.


title: Stone Alone

text: Stone Alone on brittimuusikko Bill Wymanin huhtikuussa 1976 julkaistu studioalbumi. The Rolling Stones -yhtyeen silloisen basistin järjestyksessään toisella soololevyllä kuuluu erityisesti diskomusiikin vaikutus. ”Soul Satisfying” edustaa puolestaan reggaeta ja ”What’s the Point” country rockia. Pääpaino on kuitenkin blues-tyylisessä rock and rollissa.


title: Stone Alone

text: Levy ilmestyi vain viikkoja ennen Rolling Stonesin "Black and Blue" -albumia. "Stone Alone" ylsi Yhdysvaltain Billboard 200 -listan sijalle 166, mutta ei sijoittunut Britanniassa. Albumi sai kuitenkin osakseen hyviä arvosteluja. Kappaleet ”If You Wanna Be Happy” ja ”Apache Woman” julkaistiin singleinä.


title: Stone Alone

text:
Van Morrison soittaa saksofonia kappaleessa ”A Quarter to Three”. Levyllä vierailevat myös Joe Walsh, Dr. John, Ron Wood, Al Kooper, Nicky Hopkins ja Jim Keltner.A-puoli
B-puoli


title: Godfrey Chitalu

text: Godfrey Chitalu (22. lokakuuta 1947 Luanshya, Sambia – 27. huhtikuuta 1993) oli sambialainen jalkapalloilija.


title: Godfrey Chitalu

text: Chitalu edusti urallaan Kitwe United F.C.tä ja Kabwe Warriors F.C.:ta. Chitalun kerrotaan tehneen yhden kalenterivuoden aikana 107 maalia, mikä olisi kaikkien aikojen ennätys ja veisi ennätyksen Lionel Messiltä (91 maalia). Maajoukkueessa Chitalu pelasi 108 ottelua ja teki niissä 79 maalia. Määrä on eniten Sambian maajoukkueen historiassa.


title: Godfrey Chitalu

text: Chitalu oli naimisissa Christine Chibalen kanssa.


title: Godfrey Chitalu

text: Chitalu kuoli lento-onnettomuudessa, kun hän oli matkalla valmentamansa Sambian maajoukkueen kanssa MM-karsintaotteluun Senegalia vastaan. Kaikki koneessa olleet kuolivat.


title: Per Fjellström

text: Per Fjellström (1694–1764) oli ruotsalainen pappi. Hän toimi vuodesta 1719 opettajana Lyckelsen saamelaiskoulussa ja oli siellä kirkkoherrana vuodesta 1739. Hän julkaisi saamen kielen kieliopin ja sanakirjan "Dictionarium sueco-lapponicum" ja lisäksi saamenkielistä hengellistä kirjallisuutta. Hän loi eteläsaamen kirjakielen perustan.


title: Identity

text: Identity ("Identity") on vuonna 2003 ensi-iltansa saanut James Mangoldin ohjaama kauhuelokuva. Sen pääosaa esittävät John Cusack ja Ray Liotta.


title: Ray Rice

text: Raymell Maurice "Ray" Rice (s. 22. tammikuuta 1987, New Rochelle, New York) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Baltimore Ravensissa.


title: Ray Rice

text: Rice on onnistunut vakiinnuttamaan asemansa tärkeänä osana Ravensin hyökkäyksessä. Hänet on myös valittu kahdesti NFL:n tähdistöotteluun Pro Bowliin.


title: Nokia N85

text: Nokia N85 on Nokian valmistama älypuhelin. Laite toimii sekä GSM- että 3G-verkoissa. Laitteessa on 5 megapikselin pääkamera, jossa on LED-salama.


title: Vallan piiri

text: Vallan piiri () on vuonna 2004 ensi-iltansa saanut Olivier Marchalin ohjaama elokuva, jonka pääosia esittävät Daniel Auteuil ja Gérard Depardieu. Se perustuu Marchalin omaan tarinaan ja omiin kokemuksiin poliisina. Kaksi pariisilaispoliisia taistelevat päällikön paikasta samalla kun selvittävät samaa rikostapausta.


title: Maria Full of Grace

text: Maria Full of Grace on vuonna 2004 ensi-iltansa saanut Joshua Marstonin käsikirjoittama ja ohjaama kolumbialais-yhdysvaltalainen draamaelokuva. Se kertoo köyhästä 17-vuotias kolumbialaistytöstä, joka houkutellaan huumekuriiriksi.


title: Maria Full of Grace

text: Pääosan esittäjä Catalina Sandino Moreno palkittiin parhaana naisnäyttelijänä Berliinin elokuvajuhlilla ja oli ehdolla myös parhaan naispääosan Oscar-palkintoon.


title: Suomennettu fantasiakirjallisuus

text: Suomennettu fantasiakirjallisuus nousi esiin muun suomennoskirjallisuuden tavoin 1800-luvun lopussa ja 1900-luvun alussa. Koska fantasiakirjallisuus on hyvin monimuotoista, monet varhaisista suomennetuista fantasiakirjoista voidaan lukea myös kauhu- tai tieteiskirjallisuudeksi tai lastenkirjallisuuden historian tai valtavirran kaunokirjallisuuden piiriin.


title: Suomennettu fantasiakirjallisuus

text: Edgar Allan Poen kertomuksia suomennettiin 1900-luvun alussa. Anni Swan suomensi brittiläisen lastenfantasian klassikon "Liisan seikkailut ihmemaassa" vuonna 1906. Edgar Rice Burroughsin seikkailukirjat olivat Suomessa suosittuja 1920-luvulta alkaen. Lastenfantasiasta käännettiin muun muassa A. A. Milnen "Nalle Puh" (Anna Talaskivi 1934). Toisen maailmansodan jälkeen käännettiin Kenneth Grahamen "Kaislikossa suhisee" (Eila Piispanen 1949) ja Antoine de Saint-Exupéryn "Pikku prinssi" (Irma Packalén 1951).


title: Suomennettu fantasiakirjallisuus

text: 1960-luvulla käännettiin maagisia realisteja kuten Italo Calvinoa (Pentti Saarikoski 1960), Jorge Luis Borgesia (Matti Rossi 1969) ja Mihail Bulgakovia (Ulla-Liisa Heino 1969). Vuonna 1973 ilmestyi Kersti Juvan, Panu Pekkasen ja Eila Pennasen suomentama J. R. R. Tolkienin "Taru sormusten herrasta". Teos toi Suomeen anglosaksisen fantasian perinteen, jossa tapahtumat sijoittuvat omaan maailmansa, jota kirjallisuudentutkimuksessa on Tolkienin luoman käsitteen mukaan kutsuttu toissijaiseksi maailmaksi.


title: Suomennettu fantasiakirjallisuus

text: 1970-luvulla suomennettiin myös toinen toissijainen maailma -fantasian klassikko, yhdysvaltalaisen Ursula K. Le Guinin "Maameren tarinat" -sarja (Kristiina Rikman 1976–77). Vanhemmasta lasten ja nuorten fantasiasta alettiin kääntää L. Frank Baumin "Ihmemaa Oz" -sarjaa (Kersti Juva 1977). Vuonna 1975 käännettiin myös Richard Adamsin "Ruohometsän kansa". Kestävää nuorten fantasiaa edusti myös Susan Cooperin "Pimeä nousee" -sarja (Kristiina Rikman 1979–81). Diana Wynne Jonesin kääntäminen alkoi teoksesta "Noidan veli" (Marikki Makkonen 1980) Ritva-Liisa Pihljerta suomensi myös Lloyd Alexanderin "Prydain"-sarja käännettiin 1987–91. Robert Holdstockin merkittävää romaania "Alkumetsä" (Anja Haglund 1985) voidaan pitää tieteisfantasiana, science fictionin ja fantasian välillä olevana teoksena.


title: Suomennettu fantasiakirjallisuus

text: Fantasian suomentaminen koki nousun 1990-luvun alussa. Terry Pratchettin humoristisia "Kiekkomaailma"-kirjoja alettiin kääntää 1993 (Margit Salmenoja, myöhemmin Mika Kivimäki). Varhaisemmista klassikoista suomennoksen sai Peter S. Beaglen pieni klassikko "Viimeinen yksisarvinen", jonka Leena Peltonen käänsi 1994. Vuosikymmenen lopulla ja 2000-luvun alussa käännettiin tunnettua brittiläistä lasten- ja nuortenfantasiaa: Philip Pullmanin arvostettu "Universumien tomu" -trilogia (Helena Bützow 1996–2001) ja J. K. Rowlingin erittäin suosittu "Harry Potter"-sarja (Jaana Kapari-Jatta 1998–2008).


title: Suomennettu fantasiakirjallisuus

text: Ensikymmenenluvun uutena suuntauksena oli selvästi aikuiselle lukijakunnalle suunnattu fantasiakirjallisuus. Slipstreamiksi ja uuskummaksi kutsutut teokset ovat madaltaneet raja-aitoja tieteis- ja fantasiakirjallisuuden ja valtavirtakirjallisuuden välillä. Näistä uudistajista on suomennettu muun muassa Stepan Chapmanin "Troikka" (Hannu Blommila 2006) ja Jeff VanderMeerin "Pyhimysten ja mielipuolten kaupunki" (Johanna Vainikainen-Uusitalo 2006). Helsingin SF-seura on jakanut vuodesta 2007 Tähtifantasia-palkintoa vuoden parhaalle suomeksi käännetylle fantasiakirjalle. Tarkoituksena on nostaa esiin kirjallisesti kunnianhimoista fantasiaa.Ngũgĩ wa Thiong’on "Variksen Velho" (Seppo Loponen 2007) ja Ellen Kushnerin "Thomas Riiminiekka" (Johanna Vainikainen-Uusitalo 2008).


title: Suomennettu fantasiakirjallisuus

text: Fantasiakirjallisuuden suomennoshistoriassa on joitakin selviä aukkoja. Etenkin anglosaksisen fantasian Tolkienia edeltävät klassikot George MacDonald, E. R. Eddison ja James Branch Cabell ovat jääneet kääntämättä. William Morrisilta ja lordi Dunsanylta on suomennettu yksittäisiä teoksia, merkittävimpänä Dunsanyn romaani "Haltiamaan kuninkaantytär" (Johanna Vainikainen-Uusitalo 2007). Tolkienin aikalaisista etenkin Mervyn Peaken "Gormenghast"-sarjan suomentamattomuus on nähty selvänä puutteena. Teoksen kääntäminen on kuitenkin arvioitu haasteelliseksi. T. H. Whiten Arthur-tarustoon liittyvä "The Once and Future King" on myös suomentamatta.


title: Music for a Big Night Out

text: Music for a Big Night Out on saksalaisen yhtyeen Scooterin kuudestoista studioalbumi, joka julkaistiin 2. marraskuuta 2012.Levyltä on julkaistu tähän mennessä kaksi singleä "4 A.M." ja "Army Of Hardcore".


title: Aleksandr Tsfasman

text: Aleksandr Naumovitš Tsfasman (, 14. joulukuuta 1906 Aleksandrovsk – 20. helmikuuta 1971 Moskova) oli neuvostoliittolainen jazzmuusikko ja säveltäjä.


title: Aleksandr Tsfasman

text: Aleksandr Tsfasman valmistui vuonna Nižni Novgorodin musiikkiopistosta vuonna 1923 ja Moskovan konservatorion pianoluokalta vuonna 1930. Hän työskenteli pianistina ja soitti lyömäsoittimia sinfoniaorkesterissa. Vuonna 1926 Tsfasman perusti Neuvostoliiton ensimmäisen jazzyhtyeen AMA-džazin, joka teki myös maan ensimmäisen jazzlevyn. Vähitelleen orkesterin kokoonpano laajeni ja 1930-luvun lopulla se teki useita swinglevytyksiä. Tsfasmanin säveltämiä menestyskappaleita olivat muun muassa "Zvuki džaza" (”Jazzin sävelet”) ja "Neudatšnoje svidanije" (”Epäonnistunut tapaaminen”).


title: Aleksandr Tsfasman

text: Vuosina 1939–1946 Tsfasman johti Neuvostoliiton radion jazzorkesteria. Sen lakkauttamisen jälkeen hän työskenteli pianistina sekä sävelsi musiikkia näytelmiin ja elokuviin.


title: Vaahteraliigan kausi 1982

text: Vaahteraliigan kausi 1982 oli Vaahteraliigan historian kolmas kausi. Joukkueiden määrä oli kasvanut huomattavasti ja liiga jaettiin kolmeen lohkoon. Lohkoissa joukkueet kohtasivat kerran toisensa, minkä jälkeen lohkojen kaksi parasta etenivät ylempään jatkosarjaan ja loput alempaan jatkosarjaan. Ylemmän jatkosarjan neljä parasta etenivät pudotuspeleihin.


title: Vaahteraliigan kausi 1982

text: Helsinki Roosters voitti Suomen mestaruuden lyömällä hallitsevan mestarin ja paikallisvastustaja Munkan liigan finaalissa.


title: Sidottu

text: Sidottu ("The Jacket") on vuonna 2005 ensi-iltansa saanut John Mayburyn ohjaama elokuva. Se on psykologinen jännityselokuva, joka perustuu osin Jack Londonin romaaniin "Tähtivaeltaja".


title: Sidottu

text: Persianlahden sodassa Jack Starks saa osuman päähänsä ja menettää muistinsa. Palattuaan kotiin Vermontiin hänet löydetään tajuttomana pistooli kädessä, kuollut poliisi vierellään. Hänet tuomitaan tapauksesta, mutta suljetaan mielisairaalaan. Siellä tohtori Thomas Becker päättää kokeilla Starksiin uutta hoitomenetelmää. Hän sitoo tämän pakkopaitaan ja sulkee ruumishuoneen lokeroon. Vahvasti huumattu Starks oppii nopeasti pelottavan ja samaan aikaan kiehtovan taidon: hän pystyy matkustamaan ajassa eteenpäin ja taaksepäin.


title: Kurt Thomas

text: Kurt Vincent Thomas (s. 4. lokakuuta 1972 Dallas, Texas) on yhdysvaltalainen aktiiviuransa lopettanut koripalloilija. Sisemmän laitahyökkääjän ja sentterin paikkoja pelannut Thomas edusti kaudella 2012-13 New York Knicksiä. Hän oli viimeisellä pelikaudellaan NBA-liigan vanhin pelaaja.


title: Kurt Thomas

text: Texasin kristillisessä yliopistossa ennen ammattilaisuraansa pelannut Thomas voitti yliopistosarjojen I-divisioonan piste- ja levypallotilastot kaudella 1994-95. Samaan on Thomasin lisäksi pystynyt vain Hank Gathers ja Xavier McDaniel.


title: Kurt Thomas

text: Thomasin varasi NBA-liigaan Miami Heat kesällä kymmenennellä varausvuorolla. Miami Heatin ja New York Knicksin lisäksi Thomas ehti 20 kauden aikana pelata Dallas Mavericksin, Phoenix Sunsin, Seattle Supersonicsin, San Antonio Spursin, Milwaukee Bucksin, Chicago Bullsin ja Portland Trail Blazersin riveissä.


title: Bill Wyman (albumi)

text: Bill Wyman on brittimuusikko Bill Wymanin maaliskuussa 1982 julkaistu kolmas studioalbumi. Levyllä on vaikutteita uuden aallon musiikista sekä synthpopista. Sille sisältyvät hittisinglet ”(Si, si) Je suis un rock star” ja ”A New Fashion”. Albumilla vierailevat muun muassa Brian Setzer ja Chris Rea. Wymanin poika Stephen soittaa levyllä syntetisaattoria.


title: Bill Wyman (albumi)

text: Albumi nousi Britanniassa listan sijalle 55. Se säilyi listalla kaikkiaan kuusi viikkoa.


title: Bill Wyman (albumi)

text: Vuonna 2006 albumista julkaistiin CD-versio, jolle sisältyi neljä bonuskappaletta.


title: Koripallon naisten SM-sarjakausi 1988–1989

text: Koripallon naisten SM-sarjakaudella 1988–1989 Forssan Alku voitti seuran historian ensimmäisen Suomen mestaruuden. Hopeaa voitti Kotkan Työväen Palloilijat ja pronssia Sampo Basket Lahdesta. Forssan Alku voitti loppuottelusarjan puhtaasti voitoin 3-0.


text: Runkosarja pelattiin kahdeksan joukkueen kaksinkertaisena sarjana, jonka kuusi parasta selvisivät kevään jatkosarjaan. Jatkoon selvinneet joukkueet pelasivat keskenään kaksinkertaisen sarjan. Jatkosarjan neljä parasta selviytyivät pudotuspeleihin.


text: Välierissä kohtasivat jatkosarjan voittaja Sampo Basket ja sarjan neljäs Forssan Alku sekä sarjan sijoille 2 ja 3 sijoittuneet Karhun Pojat ja Kotkan Työväen Palloilijat. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.


title: Alois Hitler (nuorempi)

text: Alois Hitler nuorempi (alkuperäinen nimi "Alois Matzelsberger", käytti vuodesta 1945 nimeä "Hiller", 13. tammikuuta 1882 Wien – 20. huhtikuuta 1956 Hampuri) oli Saksan johtajan Adolf Hitlerin velipuoli. Alois Hitler nuorempi oli Adolf Hitleriä seitsemän vuotta vanhempi. Heillä oli yhteinen isä Alois Hitler, mutta eri äidit.


title: Alois Hitler (nuorempi)

text: Alois nuorempi syntyi Itävalta-Unkarissa Wienin kaupungissa 13. tammikuuta 1882. Hänen äitinsä oli Franziska Matzelsberger ja isänsä Alois Hitler. Alois nuorempi oli pieni, kun äiti kuoli, ja hän muutti isänsä kanssa Saksaan. Isä avioitui Klara Pölzlin kanssa. Uusi liitto kesti Aloisin kuolemaan 1903 asti. Tästä liitosta perheeseen syntyi 1889 Adolf Hitler.


title: Alois Hitler (nuorempi)

text: Alois kuoli vuonna 1903, kun Alois nuorempi oli 19-vuotias ja Adolf 13.


title: Alois Hitler (nuorempi)

text: Alois nuorempi avioitui 1910 irlantilaisen Bridget Dowlingin kanssa. Pariskunta asui Liverpoolissa, ja heille syntyi vuonna 1911 poika William Patrick Hitler. Heidän vanha kotitalonsa tuhoutui Saksan ilmahyökkäyksessä 1942 saksalaisten pommittaessa Britanniaa.


title: Alois Hitler (nuorempi)

text: Alois nuorempi jätti 1914 vaimonsa ja poikansa Britanniaan ja muutti takaisin Saksaan. Samana vuonna syttyi ensimmäinen maailmansota, eikä Saksa ollut turvallinen paikka vaimolle ja lapselle, joiden oli ollut tarkoitus tulla perässä.


title: Alois Hitler (nuorempi)

text: Alois nuorempi meni uusiin naimisiin 1916 Hedwig Heidemanin kanssa. Alois nuoremmalle ja Hedwigille syntyi vuonna 1920 poika Heinz Hitler. Alois nuoremmalla oli Saksassa ravintola, jota hän hoiti.


title: Alois Hitler (nuorempi)

text: Alois nuoremman poika Heinz kuoli 1942 Neuvostoliitossa jouduttuaan sotavangiksi.


title: Alois Hitler (nuorempi)

text: Alois Hitler nuorempi kuoli Hampurissa 1956.


title: Now That’s What I Call Music! 82

text: Now That’s What I Call Music! 82 tai Now! 82 on tuplalevyllä varustettu kokoelma-albumi, joka julkaistiin Isossa-Britanniassa 23. heinäkuuta 2012. Se on 82. albumi Now!-albumisarjasta ja se on saatavilla CD:nä sekä ladattavana.


title: Now That’s What I Call Music! 82

text: "Now! 82" sisältää kaksitoista kappaletta, jotka ovat päässeet ensimmäiselle sijalle Britannian singlelistalla ja ne ovat: "We Are Young", "Call Me Maybe", "Payphone", "Feel the Love", "R.I.P.", "Part of Me", "This Is Love", "Call My Name", "Hot Right Now", "Young", "Turn Up the Music" ja "Sing".Kokonaispituus: 1:19:29Kokonaispituus: 1:17:51


title: Koripallon naisten SM-sarjakausi 1987–1988

text: Koripallon naisten SM-sarjakaudella 1987–1988 Sampo Basket voitti kolmantena seurana naisten SM-sarjan historiassa kahdeksannen Suomen mestaruutensa. Ennen Sampoa kahdeksaan mestaruuteen olivat yltäneet Tampereen Pyrintö kaksi kautta aikaisemmin, sekä Nokian Urheilijat 1981. Hopeaa voitti Pussihukat Vantaalta ja pronssia Karhun Pojat Helsingistä. Sampo Basket voitti loppuottelusarjan puhtaasti voitoin 3-0.


text: Runkosarja pelattiin kymmenen joukkueen kaksinkertaisena sarjana, jonka kuusi parasta selvisivät ylempään jatkosarjaan ja loput neljä alempaan. Myös jatkosarjat pelattiin kaksinkertaisina sarjoina. Ylemmän jatkosarjan neljä parasta selvisivät pudotuspeleihin. Alemman jatkosarjan voittaja piti sarjapaikkansa, mutta kolme viimeistä putosivat I-divisioonaan.


text: Välierissä kohtasivat jatkosarjan voittaja Sampo Basket ja sarjan neljäs Turun Riento sekä sarjan sijoille 2 ja 3 sijoittuneet Pussihukat ja Karhun Pojat. Välierät pelattiin paras kolmesta ja loppuottelut paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.


text: SM-sarjasta putosivat Lappeenrannan NMKY, Raholan Pyrkivä Tampereelta ja Tapiolan Honka Espoosta. Kun sarjaan nousi ainoastaan nokialainen Kankaantaan Kisa, pelattiin seuraava kausi kahdeksalla joukkueella.


title: Stuff (albumi)

text: Stuff on brittimuusikko Bill Wymanin neljäs studioalbumi, joka ilmestyi vuonna 1992. Se julkaistiin alun perin ainoastaan Japanissa ja Argentiinassa. Britanniassa albumi ilmestyi vasta vuonna 2000. Levyllä on muun muassa Ray Daviesin kirjoittama kappale ”This Strange Effect”.


title: Italian parlamenttivaalit 2013

text: Italian parlamenttivaalit 2013 järjestettiin 24. ja 25. helmikuuta 2013. Ennenaikaiset parlamenttivaalit järjestettiin, koska pääministeri Mario Monti ilmoitti odotetusti eroavansa virastaan budjettiäänestyksen jälkeen joulukuussa 2012. Montin annettua eroilmoituksen 21. joulukuuta presidentti Giorgio Napolitano ilmoitti parlamentin hajottamisesta seuraavana päivänä neuvoteltuaan sitä ennen puoluejohtajien kanssa. Entinen pääministeri Silvio Berlusconi ilmoitti asettuvansa ehdolle ja pyrkivänsä uudelleen valtaan.


title: Italian parlamenttivaalit 2013

text: Silvio Berlusconin johtama oikeistokoalitio sai lopullisten tulosten mukaan eniten paikkoja parlamentin ylähuoneeseen eli senaattiin. Oikeistokoalitio sai senaatissa 116 paikkaa, Pier Luigi Bersanin johtama vasemmistolainen vaaliliitto 113. Beppe Grillon johtama Viiden tähden liike sai 54 paikkaa, ja pääministeri Mario Montin keskusta 18 paikkaa. Edustajainhuoneessa eli alahuoneessa Bersanin vasemmistokoalitio sai enemmistön. Vasemmisto sai 340 paikkaa, oikeisto 124, Grillo 108 ja Monti 45 paikkaa. Italian vaalilain mukaan alahuoneessa eniten äänien ääniä saaneen puolueen edustajamäärä nousee 340:een mikäli se jäisi vaalituloksen perusteella sen alle.


title: Eläköön, Jaska Jokunen!

text: Eläköön, Jaska Jokunen! () on vuonna 1969 valmistunut yhdysvaltalainen animaatioelokuva, joka perustuu Charles M. Schulzin luomaan "Tenavat"-sarjakuvaan. Kyseessä oli ensimmäinen "Tenavista" tehty pitkä elokuva. Aiempien lyhyiden tv-spesiaalien tavoin Schulz käsikirjoitti tarinan itse, Lee Mendelson toimi tuottajana ja ohjauksesta vastasi Bill Meléndez. Tuotantoyhtiönä oli CBS-tv-verkon omistama Cinema Center Films.


title: Eläköön, Jaska Jokunen!

text: Tarinassa ikuisten vastoinkäymisten masentama Jaska Jokunen päättää osallistua koulun tavauskilpailuun ja kaikkien yllätykseksi menestyy, mistä kuitenkin seuraa uusia velvollisuuksia.


title: Eläköön, Jaska Jokunen!

text: "Eläköön, Jaska Jokunen!" sai Oscar-ehdokkuuden parhaasta alkuperäisestä musikaalisävellyksestä. Jazz-säveltäjä Vince Guaraldi sävelsi tähän elokuvaan vain osan musiikista ja sekin osa on pääosin vain uusia sovituksia jo aiemmissa "Tenavat"-animaatioissa kuulluista kappaleista. Rod McKuen sävelsi ja sanoitti elokuvaan kolme laulua (”A Boy Named Charlie Brown”, ”Failure Face” ja ”Champion Charlie Brown”), joista hän myös esitti itse elokuvan alussa ja lopussa kuultavan nimikkolaulun ”A Boy Named Charlie Brown”. John Scott Trotter sävelsi laulun ”I Before E Except After C”. Suuri osa elokuvan musiikista on Trotterin tekemiä orkesterisovituksia Guaraldin sävellyksistä ja McKuenin laulujen melodioista.


title: Eläköön, Jaska Jokunen!

text: Tässä elokuvassa Peter Robbins ääninäytteli viimeisen kerran Jaska Jokusta. Useat elokuvan kohtaukset sisältävät visuaalisia kokeiluja, joita ei käytetty muissa "Tenavat"-animaatioissa; esimerkiksi kohtaus, jossa Amadeus soittaa pianolla Beethovenin pianosonaattia muistuttaa tyyliltään Disneyn "Fantasiaa". Elokuvan videojulkaisuissa ja tv-esityksissä käytettiin 2000-luvulle asti lyhennettyä versiota, josta oli leikattu pois noin kuusi minuuttia. Alkuperäinen versio julkaistiin DVD:llä vuonna 2006.


title: Eläköön, Jaska Jokunen!

text: Elokuvaan perustuva samanniminen kuvakirja julkaistiin suomeksi vuonna 1970 ("Tenavat"-pokkarisarjassa nro 8).


title: Karim Rekik

text: Karim Rekik (s. 2. joulukuuta 1994 Haag, Etelä-Hollannin provinssi, Alankomaat) on alankomaalainen jalkapallopuolustaja, joka pelaa Eredivisien PSV Eindhovenissa. Hän voi pelata sekä laita- että keskuspuolustajana. Rekik on vasenjalkainen.


title: Karim Rekik

text: Rekik on tunisialaista syntyperää. Hänen isänsä syntyi Tunisiassa ja äiti Alankomaissa, jossa hän parhaillaan toimii ala-asteen kouluavustajana.


title: Karim Rekik

text: Rekik siirtyi englantilaiseen Manchester Cityyn kesällä 2011 alankomaalaisesta Feyenoordista ja teki debyyttinsä miesten edustusjoukkueessa Dublin Super Cupissa harjoituskaudella. Varsinaisella liigakaudella hän debytoi edustusjoukkueessa 21. syyskuuta 2011 Englannin liigacupin kolmannen kierroksen ottelussa Birmingham Cityä vastaan tullessaan vaihdosta kentälle Wayne Bridgen tilalle.


title: Karim Rekik

text: 22. maaliskuuta 2012 Rekik ja Luca Scapuzzi siirtyivät Portsmouthiin kuukauden mittaisella lainasopimuksella. Hän debytoi edustusjoukkueessa Englannin Mestaruussarjassa 27. maaliskuuta kotona Hull Cityä vastaan tehden samalla ensiesiintymisen ammattilaistasolla. Rekik vakiinnutti paikkansa joukkueen avauskokoonpanossa ja auttoi Portsmouthin säilymään Mestaruussarjassa.


title: Karim Rekik

text: Hän palasi Manchester Cityyn 5. joulukuuta 2012.


title: Bill Meléndez

text: José Cuauhtémoc ”Bill” Meléndez (15. marraskuuta 1916 Hermosillo, Sonora, Meksiko – 2. syyskuuta 2008 Santa Monica, Kalifornia, Yhdysvallat) oli meksikolaissyntyinen yhdysvaltalainen animaattori ja elokuvaohjaaja. Hänet muistetaan parhaiten Charles M. Schulzin "Tenavat"-sarjakuvaan perustuneiden piirrosanimaatioiden tekijänä. Kaikki "Tenavat"-animaatiot vuoteen 2006 saakka tehtiin Melendézin studiolla. Hän osallistui niistä jokaisen tekemiseen ja ohjasi itse kaikki televisioanimaatiot vuoteen 1973 sekä kaikki neljä pitkää elokuvaa. Hän myös ääninäytteli Ressua ja Kaustista kaikissa animaatioissa.


title: Bill Meléndez

text: Meléndez voitti seitsemän Emmy-palkintoa ja oli kaikkiaan ehdolla Emmyn saajaksi 26 kertaa. Hän sai myös yhden Oscar-ehdokkuuden. Hän ohjasi ja tuotti uransa aikana yli tuhat mainosta ja muuta animaatiota.


title: Bill Meléndez

text: Meléndezin isä oli Meksikon armeijan upseeri, joka nimesi poikansa historiallisen asteekkihallitsija Cuauhtémocin mukaan. Meléndezin perhe muutti vuonna 1928 Yhdysvaltain Arizonaan ja myöhemmin Los Angelesiin. Hän opiskeli Los Angelesissa toimineessa Chouinard Art Institute -taidekoulussa. Meléndez sai vuonna 1939 työpaikan animaattorina Walt Disney Studios -animaatiostudiolta. Hän osallistui Disneyllä muun muassa elokuvien "Pinocchio", "Fantasia", "Bambi" ja "Dumbo" sekä Mikki Hiiri- ja Aku Ankka -lyhytpiirrettyjen tekemiseen.


title: Bill Meléndez

text: Meléndez lähti Disneyltä osallistuttuaan vuonna 1941 Disneyn animaattorien katkeraan lakkotaisteluun. Hän työskenteli sen jälkeen Leon Schlesinger Productions -tuotantoyhtiössä, joka siirtyi pian osaksi Warner Bros. -studiota, ja osallistui Väiski Vemmelsääri- ja Repe Sorsa -piirrettyjen tekemiseen. Vuodesta 1948 alkaen hän työskenteli UPA-studiolla. Hän oli mukana tekemässä "Gerald McBoing-Boing" -nimistä lyhytanimaatiota, joka voitti vuonna 1951 parhaan lyhytanimaation Oscarin. Meléndez perusti lopulta oman animaatiostudion Bill Melendez Productionsin vuonna 1964.


title: Bill Meléndez

text: Meléndez joutui alkujaan tekemisiin "Tenavien" kanssa ohjatessaan vuodesta 1959 alkaen sarjan lyhyitä animaatiopätkiä Ford Falcon -auton televisiomainoksiin Fordin käynnistäessä "Tenavien" hahmoja hyödyntäneen mainoskampanjan. Meléndez työskenteli tuolloin Playhouse Pictures -nimiselle studiolle, jolta Ford tilasi mainoksensa. Tämä oli ensimmäinen kerta, kun "Tenavien" hahmot animoitiin. Kun Lee Mendelson vuonna 1963 tuotti Charles M. Schulzista kertoneen dokumentin, Meléndeziä pyydettiin toteuttamaan siihen animaatio-osuudet. Varsinaisesti "Tenavat"-animaatioiden tarina alkoi vuonna 1965 CBS-kanavalle tehdystä ja Meléndezin ohjaamasta televisiospesiaalista "Jaska Jokusen joulu", joka voitti Emmy-palkinnon.


title: Bill Meléndez

text: Meléndez ohjasi pitkään itse kaikki "Tenavat"-animaatiot, mutta studionsa tuotantojen lisäännyttyä hänen oli siirrettävä televisioanimaatioiden ohjaaminen alaisilleen "Jaska Jokusen kiitospäivästä" (1973) alkaen. Hän oli kuitenkin mukana jokaisen "Tenavat"-animaation suunnittelussa kuolemaansa asti. Animaattorina Meléndez halusi aina itse piirtää vähintään yhden kohtauksen jokaiseen studionsa animaatioon. Meléndez tuotti myös ensimmäiset animaatioversiot sarjakuvista "Karvinen" (1983) ja "Cathy" (1987), ja ne molemmat palkittiin Emmyllä. Samoin hänen vuonna 1979 televisioon ohjaamansa animaatioversio C. S. Lewisin romaanista "Velho ja leijona" palkittiin kahdella Emmyllä.


title: Bill Meléndez

text: Vaikka Charles Schulz virallisesti käsikirjoitti kaikki "Tenavat"-animaatiot itse, hän antoi Meléndezin täydentää käsikirjoituksia omilla ideoillaan. He pysyivät läheisinä ystävinä Schulzin vuonna 2000 tapahtuneeseen kuolemaan asti. Meléndez ja Lee Mendelson tuottivat vielä Schulzin kuoleman jälkeen ABC:lle neljä "Tenavat"-animaatiota vuosina 2002–2006, mutta niitä ei tehty enää Meléndezin omalla studiolla vaan korealaisella studiolla. Lisäksi Meléndez ääninäytteli kaikissa "Tenavat"-piirretyissä Ressu-koiran ja Kaustinen-linnun ääntelyitä. Omalaatuiset äänet saatiin aikaan pyörittämällä ääninauhaa moninkertaisella nopeudella.


title: Bill Meléndez

text: Televisiopiirrettyjen ohella Meléndez ohjasi teatterilevityksessä olleet pitkät animaatioelokuvat "Eläköön, Jaska Jokunen!" (1969), "Ressu lähtee maailmalle" (1972), "Dick Deadeye, or Duty Done" (1975), "Kisa on kova, Jaska Jokunen" (1977) ja "Hyvää matkaa Jaska Jokunen" (1980). Näistä "Eläköön, Jaska Jokunen" sai Oscar-ehdokkuuden parhaasta alkuperäisestä musikaalisävellyksestä, ja myös Meléndez nimettiin ehdotuksessa yhden laulun sanoittajana.


title: Bill Meléndez

text: Meléndez eläköityi lopulta lähes 90-vuotiaana ja kuoli kaksi vuotta myöhemmin. Hänen studionsa on edelleen toiminnassa. Vuonna 2015 valmistuneessa "Tenavat-elokuvassa" on käytetty Ressun ja Kaustisen ääninä arkistoäänityksiä Bill Meléndezistä esittämässä hahmoja.


title: Mahamat Labbo

text: Mahamat Ahmat Labbo (s. 21. heinäkuuta 1988 N'Djamena) on tšadilainen jalkapalloilija, pelipaikaltaan hyökkääjä. Hän aloitti kaudella 2007–2008 pelaamisen Ranskassa, jossa hänen seuroinaan ovat olleet Stade Lavallois Mayenne FC ja ES Bonchamp. Vuonna 2011 Labbo pääsi Tšadin jalkapallomaajoukkueeseen. Hän on 188-senttinen.


title: Suomennettu tieteiskirjallisuus

text: Suomennettu tieteiskirjallisuus alkoi muun maailmankirjallisuuden kääntämisen myötä science fictionin isähahmojen Jules Vernen ja H. G. Wellsin käännöksillä.


title: Suomennettu tieteiskirjallisuus

text: Nykyaikainen tieteiskirjallisuus kehittyi 1800-luvun lopulla. Aikaisemmin oli julkaistu utopiakirjallisuutta ja erilaista fantasiakirjallisuutta. Tieteiskirjallisuuden syntyvaiheisiin liitetään etenkin ranskalainen Jules Verne. Eräitä hänen teoksistaan käännettiin suomeksi jo 1800-luvun puolella. Niistä selvästi tieteiskirjallisuutta on "Matkustus Maan keskipisteeseen" (1879). Englantilaisen H. G. Wellsin suomentaminen alkoi myös varhain, esimerkiksi "Ensimmäiset ihmiset kuussa" ilmestyi suomeksi Samuli Suomalaisen käännöksenä 1907 ja "Aikakone" Lyyli Vihervaaran käännöksenä 1917.


title: Suomennettu tieteiskirjallisuus

text: 1920-luvulta alkaen käännettiin Edgar Rice Burroughsin suosittuja seikkailuromaaneja, kuten Mars-kirjoja. 1930-luku oli tieteiskirjallisuuden suomentamisen osalta vaisu. Karel Čapekin "Salamanterisota" (1938) ennakoi osaltaan fasismin nousua. Merkittävin 1940-luvun tieteiskirjallisuuden suomennos on Aldous Huxleyn "Uljas uusi maailma" vuonna 1944. Samaan dystopian lajityyppiin kuuluu myös George Orwellin "Vuonna 1984" (1950).


title: Suomennettu tieteiskirjallisuus

text: Anglosaksinen tieteisfiktio tuli Suomeen 1953–54 yleisen amerikkalaisen populaarikulttuurin aallon mukana. Vuonna 1953 suomennettiin Ray Bradburyn "Marsin aikakirjat". Seuraavalla vuosikymmenellä. Kirjayhtymän Arena-sarjassa ilmestyivät Bradburyn klassikot "Fahrenheit 451" ja "Kuvitettu mies".


title: Suomennettu tieteiskirjallisuus

text: 1960- ja 70-lukujen taitteen kuumatkat lisäsivät kiinnostusta tieteiskirjallisuutta kohtaan. Uusi tieteiskirjallisuuden suomennosaalto alkoi 1970-luvun alussa ja jatkui 1990-luvulle asti. Vuonna 1973 suomennettiin Stanislaw Lemin "Solaris" ja seuraavana vuonna WSOY alkoi julkaista tieteiskirjallisuuden sarjaa, jossa ilmestyi vuoteen 1996 asti lähes 60 teosta. Sarjassa julkaistiin muun muassa amerikkalaisen Isaac Asimovin keskeinen tuotanto, alkaen romaanista "Itse jumalat" (1974). Sarjassa ilmestyi myös Frederik Pohlin ja C. M. Kornbluthin kapitalismisatiiri "Avaruuden kauppamiehet" (1975) ja Ursula K. Le Guinin palkittu "Pimeyden vasen käsi" (1976). Esa Adrian käänsi sarjaan 1980-luvulla neuvostoliittolaisten Arkadi ja Boris Strugatskin kirjoja, kuten "".


title: Suomennettu tieteiskirjallisuus

text: Samoihin aikoihin WSOY:n kanssa myös Kirjayhtymä alkoi julkaista tieteisromaanejaan sarja-asussa. Englantilaisen Arthur C. Clarken merkittävät romaanit ilmestyivät sarjassa. Stanislaw Lemin mestariteos "Kyberias" ilmestyi sarjassa 1982 Matti Kannoston käännöksenä. Asimovilta, Clarkelta ja Lemiltä suomennettiin sarjojen myötä myös heikkotasoisempia myöhäistuotannon teoksia.


title: Suomennettu tieteiskirjallisuus

text: 1980-luvulla tieteisklassikoiden suomentaminen jatkui, mutta mukaan alkoi tulla myös anglosaksisessa tieteiskirjallisuudessa 1960-luvulla vaikuttaneen niin sanotun uuden aallon suuntauksen edustajia. Näitä oli brittiläisen Brian Aldissin "Pimeät valovuodet" (1982). Nuorten tieteiskirjallisuuden muistetuimpia teoksia oli WSOY:n julkaisema John Christopherin "Tripodien aika" (1979).